Kannada-LLM-Labs/Wikipedia-Kn huggingface dataset:
ಪುರಿ

ಪುರಿ ಪೂರ್ವ ಭಾರತದ ಒಡಿಶಾ ರಾಜ್ಯದ ಒಂದು ನಗರ. ಹನ್ನೊಂದನೆ ಶತಮಾನದ ಕೊನೆಯಲ್ಲಿ ಕಟ್ಟಲಾದ ಜಗನ್ನಾಥ ದೇವಸ್ಥಾನದ ಹೆಸರು ಪಡೆದು ಹಲವರಿಗೆ ಇದು ಜಗನ್ನಾಥ ಪುರಿ ಎಂದೂ ಪರಿಚಿತವಾಗಿದೆ.

ಪುರಿ ದೇಶದ ಪೂರ್ವಭಾಗದಲ್ಲಿರುವ ಅತ್ಯಂತ ಪ್ರಾಚೀನ ನಗರಗಳ ಪೈಕಿ ಒಂದು. ಇದು ಬಂಗಾಳ ಕೊಲ್ಲಿಯ ಸಮುದ್ರ ತೀರದಲ್ಲಿ ಸ್ಥಿತವಾಗಿದೆ ಮತ್ತು ಪುರಿಯ ಸಮುದ್ರತೀರದಿಂದ ಸೂರ್ಯೋದಯ ಹಾಗೂ ಸೂರ್ಯಾಸ್ತ ಎರಡನ್ನೂ ವೀಕ್ಷಿಸಬಹುದಾದಂಥ ವಿಶಿಷ್ಟವಾದ ಸ್ಥಳದಲ್ಲಿ ಸ್ಥಿತವಾಗಿರುವುದರಿಂದ ಒಂದು ಜನಪ್ರಿಯ ಸಮುದ್ರತೀರದ ವಿಹಾರ ಧಾಮವೆನಿಸಿದೆ.

ಇತಿಹಾಸ

ಇತಿಹಾಸದಲ್ಲಿ ಹೆಸರು
ಪುರಿ ಪವಿತ್ರ ಭೂಮಿ ಜಗನ್ನಾಥನ, ಸಹ ಜನಪ್ರಿಯತೆ ದೇಶೀಯ ಹೆಸರನ್ನು ಶ್ರೀಕೇತ್ರ ಮೂಲಕ ಕರೆಯಲ್ಪಡುವ ಹಿಂದೂ ಗ್ರಂಥಗಳಲ್ಲಿ ಅನೇಕ ಪ್ರಾಚೀನ ಹೆಸರುಗಳನ್ನು ಹೊಂದಿದೆ ಋಗ್ವೇದ, ಮತ್ಸ್ಯ ಪುರಾಣದಲ್ಲಿ, ಬ್ರಹ್ಮ ಪುರಾಣದ, ನಾರದ ಪುರಾಣ, ಪದ್ಮ ಪುರಾಣ, ಸ್ಕಂದ ಪುರಾಣ, ಕಪಿಲ ಪುರಾಣದಲ್ಲಿ ನಿರ್ದಿಷ್ಟವಾಗಿ, ಇದನ್ನು ಪುರುಷಮಂಡಾಮ-ಗ್ರಾಮ ಎಂದು ಕರೆಯಲಾಗುತ್ತದೆ, ಅಂದರೆ ವಿಶ್ವದ ಸೃಷ್ಟಿಕರ್ತ ದೇವತೆ

ಭೌಗೋಳಿಕತೆ ಮತ್ತು ಹವಾಮಾನ
ಭಾರತದ ಪೂರ್ವ ಕರಾವಳಿಯಲ್ಲಿ ಬಂಗಾಳಕೊಲ್ಲಿಯಲ್ಲಿರುವ ಪುರಿ,  ಜಿಲ್ಲೆಯ ಮಧ್ಯದಲ್ಲಿದೆ. ಇದನ್ನು ಆಗ್ನೇಯ ಬಂಗಾಳಕೊಲ್ಲಿಯಿಂದ, ಪಶ್ಚಿಮದಲ್ಲಿ ಮೌಜಾ ಸಿಪೌರುಬಿಲ್ಲಾ, ಉತ್ತರದಲ್ಲಿ ಮೌಜಾ ಗೋಪಿನಾಥಪುರ ಮತ್ತು ಪೂರ್ವದಲ್ಲಿ ಮೌಜಾ ಬಲೂಖಂಡ್ ವಿಂಗಡಿಸಲಾಗಿದೆ. ಇದು ೬೭ ಕಿ.ಮೀ  ಚಿಲಿಕಾ ಸರೋವರ ಮತ್ತು ಪುರಿ ನಗರದ ದಕ್ಷಿಣದ ನಡುವೆ ವ್ಯಾಪಿಸಿರುವ ಮರಳಿನ ಕಡಲತೀರದಲ್ಲಿದೆ .

ಜನಸಂಖ್ಯಾಶಾಸ್ತ್ರ
೨೦೧೧ ರ ಭಾರತದ ಜನಗಣತಿಯ ಪ್ರಕಾರ, ಪುರಿ ಎಂಬುದು ಒಡಿಶಾ ರಾಜ್ಯದ ಮುನ್ಸಿಪಲ್ ಕಾರ್ಪೋರೇಶನ್ ಆಡಳಿತದಲ್ಲಿರುವ ನಗರ ಒಟ್ಟುಗೂಡಿಸುವಿಕೆಯಾಗಿದ್ದು, ೨೦೧,೦೨೬ ಜನಸಂಖ್ಯೆಯನ್ನು ಹೊಂದಿದೆ  ಇದು ೨೦೧೧ ರಲ್ಲಿ ೨೦೦,೫೬೪ ಕ್ಕೆ ಏರಿತು - ಇದರಲ್ಲಿ ೧೦೪,೦೮೬ ಪುರುಷರು, ೯೬,೪೭೮ ಮಹಿಳೆಯರು ಮತ್ತು ೧೮,೪೭೧ ಮಕ್ಕಳು (ಆರು ವರ್ಷದೊಳಗಿನವರು) . ನಗರದಲ್ಲಿ ಸರಾಸರಿ ಸಾಕ್ಷರತೆಯ ಪ್ರಮಾಣ 88.03 (ಪುರುಷರಿಗೆ 91.38 ಮತ್ತು ಮಹಿಳೆಯರಿಗೆ 84.43 ಪ್ರತಿಶತ)

ಆರ್ಥಿಕತೆ
ಪುರಿಯ ಆರ್ಥಿಕತೆಯು ಪ್ರವಾಸೋದ್ಯಮದ ಮೇಲೆ ಶೇಕಡಾ 80 ರಷ್ಟು ಅವಲಂಬಿತವಾಗಿದೆ. ಈ ದೇವಾಲಯವು ನಗರದ ಕೇಂದ್ರಬಿಂದುವಾಗಿದ್ದು ಪಟ್ಟಣದ ಜನರಿಗೆ ಉದ್ಯೋಗವನ್ನು ನೀಡುತ್ತದೆ. ಅಕ್ಕಿ, ತುಪ್ಪ, ತರಕಾರಿಗಳು ಮತ್ತು ಈ ಪ್ರದೇಶದ ಕೃಷಿ ಉತ್ಪಾದನೆಯು ದೇವಾಲಯದ ದೊಡ್ಡ ಅವಶ್ಯಕತೆಗಳನ್ನು ಪೂರೈಸುತ್ತದೆ. ಪಟ್ಟಣದ ಸುತ್ತಮುತ್ತಲಿನ ಅನೇಕ ವಸಾಹತುಗಳು ದೇವಾಲಯದ ಇತರ ಧಾರ್ಮಿಕ ಅವಶ್ಯಕತೆಗಳನ್ನು ಪ್ರತ್ಯೇಕವಾಗಿ ಪೂರೈಸುತ್ತವೆ.  ದೇವಾಲಯದ ಆಡಳಿತವು ೬೦೦೦ ಪುರುಷರನ್ನು ಆಚರಣೆಗಳನ್ನು ಮಾಡಲು ಬಳಸಿಕೊಳ್ಳುತ್ತದೆ.

ಹೆಗ್ಗುರುತುಗಳು
ಪುರಿಯಲ್ಲಿರುವ ಜಗನ್ನಾಥ ದೇವಸ್ಥಾನ
ಪುರಿಯ ಪಂಚ ತೀರ್ಥ
ಗುಂಡಿಚಾ ದೇವಸ್ಥಾನ
ಬೀಚ್
ಜಿಲ್ಲಾ ವಸ್ತುಸಂಗ್ರಹಾಲಯ
ರಘುನಂದನ ಗ್ರಂಥಾಲಯ

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 www.puri.nic.in – Official website of Puri District (Government website)

ಒಡಿಶಾ
ಲೋಣೇರೆ



'Lonere'

'ರಾಯ್ಘಡ್-ಕೋಟೆ,' ಗೆ ಅತಿ ಸಮೀಪ
Lonere  (लोणेरे)  ಮಹಾರಾಷ್ಟ್ರ [ಭಾರತ]  ರಾಜ್ಯದ ರಾಯಘಡ್ ಜಿಲ್ಲೆಯ ಒಂದು ಚಿಕ್ಕ ಗ್ರಾಮ. ಮರಾಠಸಾಮ್ರಾಜ್ಯದ ವೀರ ರಾಜ, 'ಛತ್ರಪತಿ ಶಿವಾಜಿ ಮಹಾರಾಜ್,' ರವರು ನಿರ್ಮಿಸಿದ,  ಸುಪ್ರಸಿದ್ಧ 'ರಾಯ್ಘಡ್-ಕೋಟೆ,' ಯಿಂದ ಸುಮಾರು ೨೨ ಕಿ. ಮೀ ದೂರದಲ್ಲಿದೆ.

ಪ್ರಶಾಂತ, ಪ್ರಾಕೃತಿಕ ಸುಂದರ್ಯದ, ನೆಲೆವೀಡು-'ಲೋಣೇರೆ'     
ವಿದ್ಯಾವಿಹಾರವೆಂಬಂತಿರುವ ಮಹಾರಾಷ್ಟ್ರ ರಾಜ್ಯದ ಈ ಪ್ರಾಕೃತಿಕ ಸುಂದರ ನೆಲೆವೀಡಾದ ಕೊಂಕಣತೀರದ ಕಾಲೇಜ್-ಗ್ರಾಮದಲ್ಲಿ [ಡಾ. ಬಾಬಾ ಸಾಹೇಬ್ ಅಂಬೇಡ್ಕರ್ ಟೆಕ್ನೊಲಾಜಿಕಲ್ ವಿಶ್ವವಿದ್ಯಾಲಯ]  'Babasaheb Ambedkar Technological University,  BATU'  ೧೯೮೯ ರಲ್ಲಿ ಸ್ಥಾಪಿಸಲ್ಪಟ್ಟಿತು. [೧೯೮೯ ಮಹಾರಾಷ್ಟ್ರ ಸರ್ಕಾರದ ಕಾನೂನು ಧಾರ ೧೯೮೩ ರರ ಪ್ರಕಾರ] , ಈ ವಿಶ್ವವಿದ್ಯಾಲಯ, 'ಸ್ವಯಂ ಶಾಸಿತ ಅಧಿಕಾರ,' ದಲ್ಲಿದೆ.  'ಯೂನಿವರ್ಸಿಟಿ ಗ್ರಾಂಟ್ಸ್ ಕಮೀಶನ್' [ಭಾರತ] ಪರಿಧಿಯೊಳಗೆ ಬರುವ 'ಏಕೇಶ್ವರವಾದಿಯಾದ ವಿಶ್ವವಿದ್ಯಾಲಯ,'  ವೆಂಬ ಹೆಸರನ್ನು ಪಡೆದಿರುವ ವಿದ್ಯಾಸಂಸ್ಥೆಯಾಗಿದೆ.

NH-17  (ಮುಂಬಯಿ ಗೋವಾ ರಾಷ್ಟ್ರೀಯ ಹೆದ್ದಾರಿ) ಯಲ್ಲಿದೆ
ಊರು, NH-17 (ಮುಂಬಯಿ ಗೋವಾ ರಾಷ್ಟ್ರೀಯ ಹೆದ್ದಾರಿಯಲ್ಲಿ, ಸುಮಾರು ೨೫ ಕಿ. ಮೀ ಉತ್ತರ ಮಹಾಡ್ ನಗರ, ಹಾಗೂ ೧೦ ಕಿ. ಮೀ ಮಣ್ಗಾವ್ ತೆಹ್ಸೀನಿಂದ ಮುಂಬಯಿ ನ ದಾರಿಯಲ್ಲಿದೆ. ಲೋಣೇರಿ ದಾರಿಯಲ್ಲಿ ಸಿಗುತ್ತದೆ. NH-17   ಒಳದಾರಿಯಿಂದ ಹತ್ತಿರದ ಹಳ್ಳಿಗಳಾದ, 'ಗೋರೆಗಾಂ',  'ಮ್ಹಾಸ್ಲಾ', 'ಮಂದನ್ಘಡ್',  'ದಾಪೋಲಿ',  ಮತ್ತು 'ಸಮುದ್ರದ ತೀರ' ದ ಪರ್ಯಟಕ ಜಾಗದ  ಊರುಗಳಾದ, 'ಶ್ರೀವರ್ಧನ್', ಮತ್ತು 'ಹರಿಹರೇಶ್ವರ್'.

ಬಾಹ್ಯ ಸಂಪರ್ಕಗಳು
 'Lonere Wikimapia Pointer,'
   
 'Coordinates: 18.16°N 73.32°E,'

ಮಹಾರಾಷ್ಟ್ರರಾಜ್ಯದ ನಗರ ಮತ್ತು ಗ್ರಾಮಗಳು
ಶಂಕರ್ ಗಣೇಶ್

ಶಂಕರ್ ಗಣೇಶ್ ಸುಮಾರು ೪೦ ವರ್ಷ ತಮಿಳು, ತೆಲುಗು ಹಾಗೂ ಕನ್ನಡ ಚಲನಚಿತ್ರಗಳಲ್ಲಿ ಕೆಲಸಮಾಡಿರುವ ಭಾರತದ ಒಬ್ಬ ಸಂಗೀತ ನಿರ್ದೇಶಕ ಜೋಡಿ.

ಅವರು ತಮ್ಮ ಸಂಗೀತವೃತ್ತಿಯನ್ನು ಮತ್ತೊಂದು ತಮಿಳು ಸಂಗೀತ ನಿರ್ದೇಶಕ ಜೋಡಿಯಾದ ವಿಶ್ವನಾಥನ್-ರಾಮಮೂರ್ತಿಯವರಿಗೆ ಸಹಾಯಕರಾಗುವ ಮೂಲಕ ಪ್ರಾರಂಭಿಸಿದರು. ೧೯೬೪ರ ಮಗರಾಸಿ ಅವರ ಸಂಗೀತ ನಿರ್ದೇಶನದ ಮೊದಲ ಬಿಡುಗಡೆಯಾಗಿತ್ತು ಮತ್ತು ಅಟ್ಟುಕ್ಕರ ಅಲಮೇಲು ಸಂಧಿಕಾಲವಾಗಿತ್ತು.

ವೃತ್ತಿ ಬದುಕು
ಅವರು ೧೯೬೪ರ ಆರಂಭದಲ್ಲಿ ತಮಿಳು ಸಂಗೀತ ಸಂಯೋಜಕರಾದ ಎಮ್.ಎಸ್. ವಿಶ್ವನಾಥನ್ ಮತ್ತು ಟಿ ಕೆ ರಾಮಮೂರ್ಥಿ ಅವರ ಸಹಾಯಕರಾಗಿ ಕೆಲಸ ಆರಂಭಿಸಿದರು. ಕಾವೇರಿ ಥಂಡಾ ಕಳೈಸೆಲ್ವಿ ಎಂಬ ನಾಟ್ಯ ನಾಡಗಮ್ ನಲ್ಲಿ(ಡಾನ್ಸ್ ನಾಟಕ) ಇದರಲ್ಲಿ ಜಯಲಲಿತಾ ಮುಖ್ಯ ಮುನ್ನಡೆಅಲ್ಲಿದರು ಮತ್ತು ಎಲ್ಲಾ ಕಲಾವಿದರು ಮತ್ತು ಸಂಗೀತಗಾರರು ಅವರ ಮನೆಗೆ ಬರುವ ಮತ್ತು ಅಭ್ಯಾಸ ಮಾಡುತ್ತಿದ್ದರು.
ಭಾರತದ ಸಂಗೀತ ನಿರ್ದೇಶಕರು
ಶಿಖಂಡಿ

ಶಿಖಂಡಿ ಎಂಬುದು ಮಹಾಭಾರತದಲ್ಲಿ ಬರುವ ಒಂದು ವಿಶಿಷ್ಟ ಪಾತ್ರ. ಪಾಂಚಾಲ ದೇಶದ ರಾಜನಾದ ದ್ರುಪದನ ಮಗಳು. ಆಕೆಯ ಅಣ್ಣ ದೃಷ್ಟದ್ಯುಮ್ನ. ಮೂಲತಃ ಹೆಣ್ಣಾಗಿ ಹುಟ್ಟಿದ್ದರೂ ತನ್ನ ಗುಣ, ಶೌರ್ಯ, ವರ್ತನೆಗಳಿಂದ ಗಂಡಸೆಂದು ಬಿಂಬಿಸಲ್ಪಟ್ಟ ಪಾತ್ರವಿದು.

ಹಿನ್ನೆಲೆ 
ಭೀಷ್ಮ ತನ್ನ ತಮ್ಮನಾದ ವಿಚಿತ್ರವೀರ್ಯನ ಮದುವೆಗೆಂದು ಅಂಬೆ, ಅಂಬಿಕಾ, ಅಂಬಾಲಿಕ ಎಂಬ ಮೂವರು ರಾಜಕುಮಾರಿಯನ್ನು ಅಪಹರಿಸುತ್ತಾನೆ. ಅವರಲ್ಲಿ ಅಂಬೆ (ಅಂಬಾ) ತಾನು ಮತ್ತೊಬ್ಬ ವ್ಯಕ್ತಿಯನ್ನು ಈಗಾಗಲೇ ಪ್ರೀತಿಸಿರುವದಾಗಿಯೂ, ತನ್ನನ್ನು ಬಿಟ್ಟು ಬಿಡಬೇಕೆಂದೂ ಭೀಷ್ಮನಲ್ಲಿ ವಿನಂತಿಸಿಕೊಳ್ಳುತ್ತಾಳೆ. ಮನ ಕರಗಿದ ಭೀಷ್ಮ ಅಂಬೆಯನ್ನು ಆಕೆಯ ಪ್ರಿಯಕರನಿಗೋಸ್ಕರ ಕಳಿಸಿಕೊಡುತ್ತಾನೆ.
ಆದರೆ ಪ್ರಿಯಕರ ಅಂಬೆಯನ್ನು ತಿರಸ್ಕರಿಸುತ್ತಾನೆ. ಈಗ ಅಂಬೆಯದು ವಿಚಿತ್ರ ಪರಿಸ್ಥಿತಿ. ಇತ್ತ ಪ್ರಿಯಕರನಿಂದಲೂ ತಿರಸ್ಕೃತಗೊಂಡು ಅತ್ತ ವಿಚಿತ್ರವೀರ್ಯನನ್ನೂ ಮದುವೆಯಾಗದೇ ಕಂಗೆಡುತ್ತಾಳೆ. ಹತಾಶೆಗೊಂಡ ಅಂಬೆ ತೀರ ಕೊನೆಗೆ ಭೀಷ್ಮನನ್ನೇ ಮದುವೆಯಾಗುವಂತೆ ಒತ್ತಾಯಿಸು ತ್ತಾಳೆ. ಭೀಷ್ಮ ಒಪ್ಪುವುದಿಲ್ಲ. ಹೀಗೆ ಎಲ್ಲ ಕಡೆಗಳಿಂದಲೂ ತಿರಸ್ಕೃತಗೊಂಡ ಅಂಬೆ ಆಗ ಕೋಪದಿಂದ ಭೀಷ್ಮನೆದುರು ಶಪಥಗೈಯುತ್ತಾಳೆ.

ಅಂಬೆಯ ಶಪಥ
ಮುಂದಿನ ಜನ್ಮದಲ್ಲಿ ನಾನೇ ನಿನ್ನ ಸಾವಿಗೆ ಕಾರಣಳಾಗುವೆ ಎಂದು ಭೀಷ್ಮನೆಡೆಗೆ ಕೋಪದಿಂದ ಗರ್ಜಿಸುತ್ತ ತನ್ನನ್ನು ತಾನು ಅಗ್ನಿಗೆ ಅರ್ಪಿಸಿಕೊಳ್ಳುತ್ತಾಳೆ. ಹಾಗೆ ಆತ್ಮಾಹುತಿ ಮಾಡಿಕೊಂಡ ಅಂಬೆ ದ್ರುಪದನ ಮಗಳಾಗಿ ಜನಿಸುತ್ತಾಳೆ.ಆಕೆಯ ಹುಟ್ಟಿನ ಸಮಯದಲ್ಲಿ ಅಶರೀರ ವಾಣಿ ಯೊಂದು ಈಕೆಯ ಹಿನ್ನೆಲೆಯನ್ನು ತಂದೆ ದ್ರುಪದನಿಗೆ ತಿಳಿಸುತ್ತದೆ.

ಭೀಷ್ಮನಿಗೆದುರಾಗಿ
ಆ ಕಾರಣಕ್ಕೆ ಹೆಣ್ಣು ಮಗುವನ್ನು ಗಂಡಸಿನಂತೆ ಬೆಳೆಸುವಂತೆ ಸೂಚಿಸುತ್ತದೆ. ಹಾಗಾಗಿ ಶಿಖಂಡಿ ಹೆಣ್ಣಾದರೂ ಗಂಡಸಿನಂತೆ ಬೆಳೆಯುತ್ತದೆ. ಮುಂದೆ ಕುರುಕ್ಷೇತ್ರ ಯುದ್ಧದ ಸಮಯದಲ್ಲಿ ಕೃಷ್ಣ ಭೀಷ್ಮನಿಗೆದುರಾಗಿ ಶಿಖಂಡಿಯನ್ನೇ ತಂದು ನಿಲ್ಲಿಸುತ್ತಾನೆ. ಭೀಷ್ಮ ಹೆಣ್ಣಿನ ಎದುರು ಯುದ್ಧ ಮಾಡಲಾರೆ ಎಂದು ಶಸ್ತ್ರ ಕೆಳಗಿಡುತ್ತಾನೆ.
ಆಗ ಕೃಷ್ಣ ಅರ್ಜುನನಿಗೆ ಮೋಸದಿಂದ ಭೀಷ್ಮನೊಂದಿಗೆ ಹೋರಾಡುವಂತೆ ಪ್ರೆರೇಪಿಸಿ ಭೀಷ್ಮನನ್ನು ಹೊಡೆದುರುಳಿಸುತ್ತಾನೆ. ಹೀಗೆ ಭೀಷ್ಮನ ಸಾವಿಗೆ ಕಾರಣವಾಗುವುದರ ಮೂಲಕ ಅಂಬೆಯು ಶಿಖಂಡಿಯಾಗಿ ತನ್ನ ಶಪಥ ಪೂರೈಸಿಕೊಳ್ಳುತ್ತಾಳೆ. ಶಿಖಂಡಿ ಎಂದರೆ 'ಉಭಯ ಲಿಂಗಿ'ಗಳು ಎಂದು ಹೇಳಲಾಗುತ್ತದೆ.

ಮಹಾಭಾರತದ ಪಾತ್ರಗಳು
ಮಹಾಭಾರತ
ಹಿಂದೂ ಧರ್ಮ
ಅಂಬಿಕಾ (ಚಿತ್ರನಟಿ)

ಅಂಬಿಕಾ (ಜನನ: ನವಂಬರ್ ೬ ೧೯೬೩) ಭಾರತದ ಒಬ್ಬ ಚಿತ್ರನಟಿ. ಅವರು ಹಲವಾರು ದಕ್ಷಿಣ ಭಾರತದ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಅವರು ೧೯೭೯ರ ಮಲಯಾಳಮ್ ಚಲನಚಿತ್ರ ಮಾಮಂಗಮ್ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಕೆಲವೇ ವರ್ಷಗಳಲ್ಲಿ ಅವರು, ಮಲಯಾಳಮ್ ಅಲ್ಲದೆ ತಮಿಳು ಮತ್ತು ಕನ್ನಡ ಚಿತ್ರರಂಗಗಳಲ್ಲೂ ಬಿಡುವಿಲ್ಲದ ನಟಿಯಾದರು.ಕನ್ನಡದಲ್ಲಿ ಅವರು ಡಾಕ್ಟರ್ ರಾಜ್ ಕುಮಾರ್ ಅವರ ಜೊತೆ ನಟಿಸಿದ ಚಿತ್ರ "ಚಲಿಸುವ ಮೋಡಗಳು" ಬಹಳ ಜನಪ್ರಿಯವಾಗಿತ್ತು.ಅಂಬರೀಶ್ ಅಂಬಿಕಾ ಕನ್ನಡ ಚಿತ್ರ ರಂಗದ ಯಶಸ್ವೀ ಜೋಡಿಗಳು, ಇವರಿಬ್ಬರ ನಟನೆಯ "ಚಳಿ ಚಳಿ" ಹಾಡು ಚಿತ್ರರಂಗದಲ್ಲಿ ಹೊಸ ಅಲೆಯನ್ನೇ ಎಬ್ಬಿಸಿತ್ತು.

ವೈಯಕ್ತಿಕ ಜೀವನ
ಅಂಬಿಕಾ ೧೯೬೨ರಲ್ಲಿ ತಿರುವನಂತಪುರಮ್ ಜಿಲ್ಲೆಯಲ್ಲಿರುವ ಕಲ್ಲಾರ ಗ್ರಾಮದಲ್ಲಿ ಕುಂಜನ್ ನಾಯರ್ ಮತ್ತು ಸರಸಮ್ಮ ದಂಪತಿಗೆ ಜನಿಸಿದರು. ಅವರ ತಾಯಿ ಕಲ್ಲಾರ ಸರಸಮ್ಮ ೨೦೧೪ ರಲ್ಲಿ ಮಹಿಳಾ ಕಾಂಗ್ರೆಸ್ ನ  ನಾಯಕಿರಾಗಿದ್ದರು.  ಅವರಿಗೆ ಇಬ್ಬರು ಕಿರಿಯ ಸಹೋದರಿಯರು, ರಾಧಾ ಮತ್ತು ಮಲ್ಲಿಕಾ, ಮತ್ತು ಇಬ್ಬರು ಕಿರಿಯ ಸಹೋದರರಾದ ಅರ್ಜುನ್ ಮತ್ತು ಸುರೇಶ್ ಇದ್ದಾರೆ. ಅಂಬಿಕಾ ೧೯೮೮ ರಲ್ಲಿ ಎನ್‌ಆರ್‌ಐ ಪ್ರೇಮ್‌ಕುಮಾರ್ ಮೆನನ್‌ರನ್ನು ವಿವಾಹವಾದರು. ಅವರಿಗೆ ಇಬ್ಬರು ಗಂಡು ಮಕ್ಕಳಿದ್ದಾರೆ ಮತ್ತು ಅಮೆರಿಕದಲ್ಲಿ ನೆಲೆಸಿದರು. ಅವರು ೧೯೯೭ ರಲ್ಲಿ ವಿಚ್ಛೇದನೆ ಪಡೆದ ನಂತರ ಅವರು ೨೦೦೦ ರಲ್ಲಿ ನಟ ರವಿಕಾಂತ್ ಅವರನ್ನು ವಿವಾಹವಾದರು, ಆದರೆ ಅವರು ೨೦೦೨ ರಲ್ಲಿ ವಿಚ್ಛೇದನೆ ಪಡೆದರು. ಪ್ರಸ್ತುತ ಅವರು ತಮ್ಮ ಪುತ್ರರೊಂದಿಗೆ ಚೆನ್ನೈನಲ್ಲಿ ನೆಲೆಸಿದ್ದಾರೆ.

ಅಂಬಿಕಾ ಅಭಿನಯದ ಕೆಲವು ಚಿತ್ರಗಳು

ಕನ್ನಡ

ಉಲ್ಲೇಖಗಳು

ತಮಿಳು ಚಲನಚಿತ್ರ ನಟಿಯರು
ಕನ್ನಡ ಚಲನಚಿತ್ರ ನಟಿಯರು
ತೆಲುಗು ಚಲನಚಿತ್ರ ನಟಿಯರು
ಭಾರತದ ಚಲನಚಿತ್ರ ನಟಿಯರು
ನಟಿಯರು
ಕನ್ನಡ ಸಿನೆಮಾ
ಚಿತ್ರರಂಗ

ಚಲನಚಿತ್ರ ನಟಿಯರು

ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಐ.ಎನ್.ಎಸ್ ವಿಕ್ರಮಾದಿತ್ಯ

ಐ.ಎನ್.ಎಸ್ ವಿಕ್ರಮಾದಿತ್ಯ (ಸಂಸ್ಕೃತ: विक्रमादित्य, Vikramāditya) ಎನ್ನುವುದು ಸೋವಿಯೆಟ್ ರಷ್ಯಾದ ಹಳೆಯ ವಿಮಾನ ಧಾರಕ ನೌಕೆಯಾದ ಅಡ್ಮಿರಲ್ ಗೋರ್ಶ್'ಕೋವ್ನ ಹೊಸ ನಾಮಧೇಯವಾಗಿದೆ. ಇದನ್ನು ಭಾರತವು ರಷ್ಯಾದಿಂದ ಖರೀದಿಸಿದ್ದು ೨೦೧೨ ರ ವೇಳೆಗೆ ಇದು ಭಾರತೀಯ ನೌಕಾಸೇನೆಯಲ್ಲಿ ಸೇವಾನಿರತವಾಗುವ ಅಪೇಕ್ಷೆಯಿದೆ.

ವಿಕ್ರಮಾದಿತ್ಯ ನೌಕೆಯು ೧೯೭೮-೧೯೮೨ರಲ್ಲಿ ನಿರ್ಮಿತ ಕೀವ್ ವರ್ಗದ ನಮೂನೆ ೧೧೪೩ ವಿಮಾನ ಧಾರಕ ನೌಕೆಯ ಬದಲಿತ ಆವೃತ್ತಿಯಾಗಿದೆ. ಪ್ರಸ್ತುತವಾಗಿ ಇದು ರಷ್ಯಾದ ಸೆವ್ಮಾಶ್ ನೌಕಾ ನಿರ್ಮಾಣ ಕೇಂದ್ರದಲ್ಲಿ ವಿಸ್ತೃತವಾದ ಮರುಜೋಡಣೆಗೆ ಒಳಪಡುತ್ತಿದೆ.

ರಿಪೇರಿ ನಂತರದ ವಿವರ
 ನೌಕೆಯ ತಾಂತ್ರಿಕ ವಿವರ
 44,500 ಟನ್ ತೂಕ
 284 ಮೀಟರ್ ಉದ್ದ
 60 ಮೀಟರ್ ಎತ್ತರ
 34 ಯುದ್ಧ ವಿಮಾನ ಮತ್ತು ಹೆಲಿಕಾಪ್ಟರ್‌ಗಳನ್ನು ಹೊರುವ ಸಾಮರ್ಥ್ಯ
 1,600 ಸಿಬ್ಬಂದಿ ಸಂಖ್ಯೆ
 22 ನೌಕೆಯ ಅಂತಸ್ತುಗಳು
 13,000 ಕಿ.ಮೀ.ಒಮ್ಮೆ ಇಂಧನ ಭರ್ತಿಯಾದರೆ ನೌಕೆ ಕ್ರಮಿಸುವ ದೂರ
 2013ರ ನವೆಂಬರ್‌ನಲ್ಲಿ ಭಾರತೀಯ ನೌಕಾಪಡೆ ಸೇವೆಗೆ
 ಐಎನ್‌ಎಸ್‌ ವಿಕ್ರಮಾದಿತ್ಯ ಎಂದು ಮರುನಾಮಕರಣ.

ಒಪ್ಪಂದದ ವಿವರ
 ಗೋರ್ಶಕೋವ್ ವಿಕ್ರಮಾದಿತ್ಯವಾಗಿ ಬದಲಾವಣೆಯಾದ ನಂತರದ ವಿವರ.
 ಗೋರ್ಶಕೋವ್ ರಷ್ಯಾ ನೌಕಾಪಡೆಗೆ ಸೇರ್ಪಡೆ : 1987
 ರಷ್ಯಾಪಡೆಯಿಂದ ನಿವೃತ್ತಿ :1996
 ಅಟಲ್ ಬಿಹಾರಿ ವಾಜಪೇಯ್ ಸರ್ಕಾರದಿಂದ ಅದರ ಖರೀದಿಗೆ ಒಪ್ಪಿಗೆ (ಜಾರ್ರ್ಜ ಫರ್ನಾಂಡಿಸ್) : 2004
 ಆರಂಭದ ಒಪ್ಪಂದದ ಮೊತ್ತ : ರೂ.97.4 ಕೋಟಿ ಡಾಲರ್, (ರೂ. 4,285 ಕೋ.)
 ರಷ್ಯಾದ ಹೆಚ್ಚುವರಿ ಬೇಡಿಕೆ 2014ರಲ್ಲಿ ಯು.ಪಿಯೆ ಒಪ್ಪಿದ ಮೊತ್ತ. :235 ಕೋ.ಡಾಲರ್, (10,575 ಕೋ.ರೂಪಾಯಿ 2010ರ ದರದಲ್ಲಿ)

೨೦೧೪ ರಲ್ಲಿ ಬದಲಾವಣೆ ನಂತರ ವಿಕ್ರಮಾದಿತ್ಯ

ನೋಡಿ
ಭಾರತೀಯ ನೌಕಾದಳ
ಭಾರತೀಯ ಸೈನ್ಯ

ಉಲ್ಲೇಖಗಳು

 ಭಾರತೀಯ ಸೈನ್ಯ
 ಭಾರತೀಯ ನೌಕಾ ಸೇನೆ
ಜೇನಸ್

ರೋಮ್‌ನ ಪುರಾಣ ಸಂಗ್ರಹದಲ್ಲಿ, ಜೇನಸ್ (ಅಥವಾ ಇಯೇನಸ್) ಪ್ರವೇಶದ್ವಾರಗಳು, ಬಾಗಿಲುಗಳು, ದ್ವಾರಮಾರ್ಗಗಳು, ಆರಂಭಗಳು ಮತ್ತು ಅಂತ್ಯಗಳ ದೇವತೆ. ಆಧುನಿಕ ಸಂಸ್ಕೃತಿಯಲ್ಲಿ ಅವನ ಅತ್ಯಂತ ಎದ್ದುಕಾಣುವ ಉಳಿಕೆಗಳು ಅವನ ಸ್ವನಾಮಕಗಳಾಗಿವೆ: ಹೊಸ ವರ್ಷವನ್ನು ಪ್ರಾರಂಭಿಸುವ ಜ್ಯಾನ್ಯುವರಿ, ಮತ್ತು ದ್ವಾರಗಳು ಹಾಗೂ ಹಜಾರಗಳ ಕಾವಲುಗಾರನಾದ ಜ್ಯಾನಿಟರ್. ಅವನನ್ನು ಹಲವುವೇಳೆ ವಿರುದ್ಧ ದಿಕ್ಕುಗಳನ್ನು ನೋಡುತ್ತಿರುವಂತೆ ಎರಡು ಮುಖಗಳು ಅಥವಾ ತಲೆಗಳನ್ನು ಹೊಂದಿರುವಂತೆ ಚಿತ್ರಿಸಲಾಗುತ್ತದೆ.

ರೋಮ್‌ನ ದೇವತೆಗಳು
ಮಹಿಮ ರಂಗನಾಥ ಸ್ವಾಮಿ ಬೆಟ್ಟ

ಮಹಿಮಾಪುರ ಒಂದು ಸಣ್ಣ ಗ್ರಾಮವಾಗಿದ್ದು ಒಂದು ಕಡೆ ಕಲ್ಲು ಬೆಟ್ಟಗಳು ಹಾಗು ಮತ್ತೊಂದು ಕಡೆ ಹಸಿರು ಹೊಲಗಳಿಂದ ಸುತ್ತುವರೆದಿದೆ.  ಈ ಗ್ರಾಮದ ವೈಶಿಷ್ಟ್ಯವೆಂದರೆ ಇಲ್ಲಿ ನಾರಾಯಣನ ವಾಹನವಾದ ಗರುಡನನ್ನು ಪೂಜಿಸುಲಾಗುತ್ತದೆ. ಇಲ್ಲಿನ ಮುಖ್ಯ ದೇವರು ಮಹಿಮಾರಂಗನಾಥ ಸ್ವಾಮಿ. ಮಹಿಮಾರಂಗನಾಥ ಸ್ವಾಮಿ ದೇವಾಲಯವು ಒಂದು ಸುಂದರವಾದ ಬೆಟ್ಟದ ಮೇಲೆ ಇದೆ. 

ಮಹಿಮಾಪುರ ಗ್ರಾಮವು ಬೆಂಗಳೂರು-ತುಮಕೂರು ರಾಷ್ಟ್ರೀಯ ಹೆದ್ದಾರಿ-೪೮ ರಿಂದ ಕೇವಲ ೧.೫ ಕಿ.ಮೀ ದೂರದಲ್ಲಿದೆ.

ಸುಮಾರು ೩೫೦ ಮೆಟ್ಟಿಲುಗಳನ್ನು ಹತ್ತಿದರೆ ಬೆಟ್ಟದ ಮೇಲೆ ತಲುಪಬಹುದು. ಇಲ್ಲಿ ಚೋಳ ಶೈಲಿಯ ಸುಂದರವಾದ ರಂಗನಾಥ ಸ್ವಾಮಿ ದೇವಾಲಯವಿದೆ. ಈ ದೇವಾಲಯವು ಗರುಡ, ರಂಗನಾಥ ಮತ್ತು ಹನುಮಂತನ ವಿಗ್ರಹಗಳನ್ನು ಹೊಂದಿದೆ. ಸಂಪೂರ್ಣ ದೇವಾಲಯವು ಕಲ್ಲಿನಿಂದ ಕಟ್ಟಲ್ಪಟ್ಟಿದೆ.

ಬೆಟ್ಟದ ಮೇಲಿನಿಂದ ಶಿವಗಂಗೆ ಬೆಟ್ಟ, ಆಲದ ಹಳ್ಳೀ ರಂಗನಾಥ ಸ್ವಾಮಿ ಬೆಟ್ಟ ಹಾಗು ಹಸಿರು ಹೊಲ ಗದ್ದೆಗಳನ್ನು ನೋಡಬಹುದು. ದೇವಾಲಯದ ಪಕ್ಕದಲ್ಲಿ ಒಂದು ಎಲಚಿ ಮರವಿದೆ. ಎಲಚಿ ಹಣ್ಣುಗಳು ಗರುಡನಿಗೆ ಪ್ರಿಯವಾದವು. ಇಲ್ಲಿ ಪ್ರತಿದಿನ ಬೆಳಗಿನ ಸಮಯದಲ್ಲಿ ಮಾತ್ರ ಪೂಜೆ ಮಾಡಲಾಗುತ್ತದೆ. ಶನಿವಾರದಂದು ಮಾತ್ರ ಬೆಳಗ್ಗೆ ಮತ್ತು ಸಂಜೆ ಪೂಜೆ ಮಾಡಲಾಗುತ್ತದೆ.

ಒಟ್ಟಿನಲ್ಲಿ ಇದು ಒಂದು ಸುಂದರವಾದ ಪ್ರವಾಸಿ ತಾಣವಾಗಿದೆ.

ಉಲ್ಲೇಖಗಳು

ತುಮಕೂರು ಜಿಲ್ಲೆ
ಪದ್ಮಶ್ರೀ

ಪದ್ಮಶ್ರೀ ಕಲೆ, ಶಿಕ್ಷಣ, ಕೈಗಾರಿಕೆ, ಸಾಹಿತ್ಯ, ವಿಜ್ಞಾನ, ಸಮಾಜಸೇವೆ ಮತ್ತು ಸಾರ್ವಜನಿಕ ಜೀವನವನ್ನು ಒಳಗೊಂಡಂತೆ ವಿವಿಧ ಕಾರ್ಯಕ್ಷೇತ್ರಗಳಲ್ಲಿ ವಿಶೇಷ ಕೊಡುಗೆಯನ್ನು ಗೌರವಿಸಲು ಸಾಮಾನ್ಯವಾಗಿ ಭಾರತೀಯ ನಾಗರಿಕರಿಗೆ ಭಾರತ ಸರ್ಕಾರ ನೀಡುವ ನಾಲ್ಕನೇ ಅತಿದೊಡ್ಡ ನಾಗರೀಕ ಪ್ರಶಸ್ತಿ.

ಪ್ರಶಸ್ತಿಯ ಬಗ್ಗೆ
ಪದ್ಮಶ್ರೀ  ನಾಗರಿಕ ಪ್ರಶಸ್ತಿಗಳ ಶ್ರೇಣಿಯಲ್ಲಿ ಭಾರತ ರತ್ನ, ಪದ್ಮ ವಿಭೂಷಣ ಮತ್ತು ಪದ್ಮ ಭೂಷಣಗಳ ನಂತರ ನಾಲ್ಕನೆಯದಾಗಿ ಬರುತ್ತದೆ. ಅದರ ಅಗ್ರಭಾಗದ ಮೇಲೆ, ದೇವನಾಗರಿಯಲ್ಲಿ ಪದ್ಮ ಮತ್ತು ಶ್ರೀ ಶಬ್ದಗಳು ಕಮಲ ಹೂವಿನ ಮೇಲೆ ಮತ್ತು ಕೆಳಗೆ ಕಾಣಿಸುತ್ತವೆ.
ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳೂ ೧೯೫೪ ರಲ್ಲಿಯೇ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ಪ್ರಶಸ್ತಿಗಳನ್ನು ವಿವಿಧ ಕಾರಣಗಳಿಂದ ನೀಡಲಾಗಿಲ್ಲ. ಪ್ರಶಸ್ತಿಗಳು ಪ್ರತಿವರ್ಷದಲ್ಲೂ ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣತಂತ್ರ ದಿನದ ಶುಭೋತ್ಸವದ ದಿನದಂದು ರಾಷ್ಟ್ರಪತಿಗಳ ಹಸ್ತದಿಂದ ಸನ್ಮಾನಮಾಡಲಾಗುತ್ತಿದೆ. (Padma) ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ :
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಇತಿಹಾಸ
ಪದ್ಮಶ್ರೀ ಕಲೆ, ಚಲನಚಿತ್ರ, ಶಿಕ್ಷಣ, ಕೈಗಾರಿಕೆ, ಸಾಹಿತ್ಯ, ವಿಜ್ಞಾನ, ಸಮಾಜಸೇವೆ,ಕ್ರೀಡೆ, ವೈಧ್ಯಕೀಯ ಮತ್ತು ಸಾರ್ವಜನಿಕ ಜೀವನವನ್ನು ಒಳಗೊಂಡಂತೆ ವಿವಿಧ ಕಾರ್ಯಕ್ಷೇತ್ರಗಳಲ್ಲಿ ವಿಶೇಷ ಕೊಡುಗೆಯನ್ನು ಗೌರವಿಸಲು ಸಾಮಾನ್ಯವಾಗಿ ಭಾರತೀಯ ನಾಗರಿಕರಿಗೆ ಭಾರತ ಸರ್ಕಾರ ನೀಡುವ ನಾಲ್ಕನೇ ಅತಿದೊಡ್ಡ ನಾಗರೀಕ ಪ್ರಶಸ್ತಿ. ಆದಾಗ್ಯೂ ಈ ಪ್ರಶಸ್ತಿಯನ್ನು ಭಾರತೀಯರಲ್ಲದ ಆದರೂ ಭಾರತಕ್ಕೆ ಅನೇಕ ವಿಧವಾಗಿ ಸೇವೆಸಲ್ಲಿಸಿದ ಆಯ್ದ ಕೆಲವರಿಗೆ ಕೂಡ ಈ 
ಪ್ರಶಸ್ತಿಯನ್ನು ನೀಡಲಾಗಿದೆ.
ಆಯ್ಕೆ ಪ್ರಕ್ರಿಯೆಗಳ ಬಗ್ಗೆ ಅಲ್ಲಲ್ಲಿ ಕೆಲವು ಅಸಮಾಧಾನಗಳು ಕೇಳಿಬಂದಿದ್ದು, ಅರ್ಹ ಕಲಾವಿದರು ಸಾಕಷ್ಟು ಬಾರಿ ಇದರಿಂದ ವಂಚಿತರಾಗಿದ್ದಾರೆ ಎಂಬ ಮಾತುಗಳೂ ಕೇಳಿಬಂದಿವೆ. 
ಪ್ರಶಸ್ತಿಯನ್ನು ಗಮನಿಸಿದಾಗ, ಪದ್ಮ ಎಂಬ ಪದವು ಸಂಸ್ಕೃತದ ಕಮಲ ಎಂದೂ, ಶ್ರೀ ಪದವು ದೇವನಾಗರಿ ಇಂದ ತೆಗೆದುಕೊಳ್ಳಲ್ಪಟ್ಟಿದ್ದು, ಕಮಲ ಹೂವಿನ ಮೇಲೆ ಮತ್ತು ಕೆಳಗೆ ಕಾಣಿಸುತ್ತವೆ. ಇದರ ರೇಖಾ ವಿನ್ಯಾಸವು ಎರಡೂ ಬದಿಯಿಂದ ಕಂಚಿನ ಬಣ್ಣದ್ದಾಗಿದ್ದು, ಎಲ್ಲ ಉಬ್ಬು ರೇಖೆಗಳು ಬಿಳಿಯ ಚಿನ್ನದ ಬಣ್ಣದ್ದಾಗಿರುತ್ತವೆ.
, ೨೫೭೭ ಜನ ಈ ಪ್ರಶಸ್ತಿಯನ್ನು ಪಡೆದಿದ್ದಾರೆ.

ಪುರಸ್ಕೃತರ ಪಟ್ಟಿ
 ಪದ್ಮಶ್ರೀ ಪ್ರಶಸ್ತಿ (೧೯೫೪-೧೯೫೯)
 ಪದ್ಮಶ್ರೀ ಪ್ರಶಸ್ತಿ (೧೯೬೦-೧೯೬೯)
 ಪದ್ಮಶ್ರೀ ಪ್ರಶಸ್ತಿ (೧೯೭೦-೧೯೭೯)
 ಪದ್ಮಶ್ರೀ ಪ್ರಶಸ್ತಿ (೧೯೮೦-೧೯೮೯)
 ಪದ್ಮಶ್ರೀ ಪ್ರಶಸ್ತಿ (೧೯೯೦-೧೯೯೯)
 ಪದ್ಮಶ್ರೀ ಪ್ರಶಸ್ತಿ (೨೦೦೦-೨೦೦೯)
 ಪದ್ಮಶ್ರೀ ಪ್ರಶಸ್ತಿ (೨೦೧೦-೨೦೧೯)

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು

ಪದ್ಮ ಪ್ರಶಸ್ತಿಗಳ ವಿವರಗಳನ್ನೊಳಗೊಂಡ ಜಾಲತಾಣ

೧೯೫೪ರಲ್ಲಿ ಪ್ರಾರಂಭವಾದ ಪ್ರಶಸ್ತಿಗಳು
ಭಾರತದ ನಾಗರೀಕ ಪುರಸ್ಕಾರಗಳು ಮತ್ತು ಗೌರವಗಳು
ಪದ್ಮಶ್ರೀ ಪ್ರಶಸ್ತಿ ವಿಜೇತರು
ಪ್ರಶಸ್ತಿಗಳು
ಭಾರತದ ಪುರಸ್ಕಾರಗಳು
ಭಾರತೀಯ ಪ್ರಶಸ್ತಿಗಳು
ಐ.ಎನ್.ಎಸ್ ವಿಕ್ರಾಂತ್ (ಆರ್೧೧)

ಮೊದಲು ಹೆಚ್.ಎಮ್.ಎಸ್ ಹರ್ಕ್ಯುಲಸ್ (ಆರ್೪೯) ಎಂದು ಕರೆಯಲ್ಪಡುತ್ತಿದ್ದ ಐ.ಎನ್.ಎಸ್ ವಿಕ್ರಾಂತ್ (ಸಂಸ್ಕೃತ: विक्रान्‍त) ನೌಕೆಯು ಬ್ರಿಟಿಷ್ ನೌಕಾಸೇನೆಯ ಮೆಜೆಸ್ಟಿಕ್ ವರ್ಗದ ನೌಕೆಯಾಗಿತ್ತು. ಪ್ರಸ್ತುತ ಇದು ಭಾರತೀಯ ನೌಕಾಸೇನೆಯ ವಿಮಾನಧಾರಕ ನೌಕೆಯಾಗಿದೆ.

ವಿಶ್ವದ ಹಳೆಯ ಯುದ್ಧವಿಮಾನ ವಾಹಕ ನೌಕೆ
-*ವಿಶ್ವದ ಅತ್ಯಂತ ಹಳೆಯ ಯುದ್ಧವಿಮಾನ ವಾಹಕ ನೌಕೆ ಐಎನ್‌ಎಸ್ ವಿರಾಟ್‌ ಮಾರ್ಚ್‌ 6 ರಂದು ಭಾರತೀಯ ನೌಕಾಪಡೆಯ ಸೇವೆಯಿಂದ ನಿವೃತ್ತಿಯಾಗಲಿದೆ. ಅತ್ಯಂತ ದೀರ್ಘಕಾಲ ಸೇವೆಯಲ್ಲಿದ್ದ ಯುದ್ಧನೌಕೆ ಎಂಬ ಗಿನ್ನೆಸ್‌ ದಾಖಲೆ ಈ ನೌಕೆ ಹೆಸರಿನಲ್ಲಿದೆ.

ಬ್ರಿಟನ್ ನಿರ್ಮಿತ ಈ ನೌಕೆ ಈವರೆಗೆ 56 ವರ್ಷ ಸೇವೆ ಸಲ್ಲಿಸಿದೆ. ಮೊದಲಿಗೆ ಬ್ರಿಟನ್‌ನ ನೌಕಾ ಪಡೆ  ‘ರಾಯಲ್‌ ನೇವಿ’ಯಲ್ಲಿ ಸೇವೆಯಲ್ಲಿದ್ದ ಈ ನೌಕೆಯನ್ನು ಆಗ ಎಚ್‌ಎಂಎಸ್‌ ಹರ್ಮಿಸ್ ಎಂದು ಕರೆಯಲಾಗುತ್ತಿತ್ತು. ಭಾರತೀಯ ನೌಕಾಪಡೆ ಇದನ್ನು ಖರೀದಿಸಿದ ನಂತರ ‘ಐಎನ್‌ಎಸ್ ವಿರಾಟ್’ ಎಂದು ಮರುನಾಮಕರಣ ಮಾಡಲಾಗಿತ್ತು.
ವಿದಾಯ ಕಾರ್ಯಕ್ರಮ==
ಮುಂಬೈನಲ್ಲಿ ನಡೆಯಲಿರುವ ಕಾರ್ಯಕ್ರಮದಲ್ಲಿ ಭಾರತೀಯ ನೌಕಾಪಡೆ ಮುಖ್ಯಸ್ಥ ಅಡ್ಮಿರಲ್ ಸುನೀಲ್ ಲಾಂಬಾ ಅವರ ಅಧ್ಯಕ್ಷತೆಯಲ್ಲಿ ನೌಕಾಪಡೆಯ ಸಿಬ್ಬಂದಿ ನೌಕೆಗೆ ವಿದಾಯ ಹೇಳಲಿದ್ದಾರೆ. ಈ ಕಾರ್ಯಕ್ರಮದಲ್ಲಿ ಬ್ರಿಟನ್‌ ರಾಯಲ್‌ ನೇವಿಯ 20 ಅಧಿಕಾರಿಗಳು ಭಾಗವಹಿಸಲಿದ್ದಾರೆ.

ರಾಜಕುಮಾರನ ಹೆಸರು: 1975ರಲ್ಲಿ ಬ್ರಿಟನ್ ರಾಜಕುಮಾರ ಚಾರ್ಲ್ಸ್‌, ಈ ನೌಕೆಯಲ್ಲೇ ತಮ್ಮ ಸೇನಾ ಪೈಲಟ್‌ ವೃತ್ತಿಯನ್ನು ಆರಂಭಿಸಿದ್ದರು. ಈ ನೆನಪಿಗಾಗಿ ನೌಕೆಯ ಒಂದು ಕೊಠಡಿಗೆ ರಾಜಕುಮಾರನ ಹೆಸರನ್ನು ಇಡಲಾಗಿದೆ.
ಒಟ್ಟು 56 ವರ್ಷ ಸೇವೆ.

ಮಾರ್ಚ್‌ 6ರಂದು ನಿವೃತ್ತಿ
 ಮಾರ್ಚ್‌ 6ರಂದು ಮುಂಬೈನಲ್ಲಿ ಸೇವೆಯಿಂದ ನಿವೃತ್ತಿ.
ಬ್ರಿಟನ್‌ನ ರಾಯಲ್ ನೇವಿಯ 20 ಅಧಿಕಾರಿಗಳು ಕಾರ್ಯಕ್ರಮದಲ್ಲಿ ಭಾಗಿ.

ದೀರ್ಘ ಪಯಣ
1944: ನೌಕೆಯ ನಿರ್ಮಾಣಕ್ಕೆ ಚಾಲನೆ
1959: ರಾಯಲ್ ನೇವಿಗೆ ಸೇರ್ಪಡೆ
1986: ರಾಯಲ್ ನೇವಿಯಿಂದ ನೌಕೆ ಖರೀದಿಸಿದ ಭಾರತ
1987: ಭಾರತೀಯ ನೌಕಾಪಡೆಯ ಸೇವೆಗೆ ನಿಯೋಜನೆ
1989: ಶ್ರೀಲಂಕಾ  ಶಾಂತಿ ಪಾಲನಾ ಕಾರ್ಯಾಚರಣೆಯಲ್ಲಿ ಭಾಗಿ
1999: ಕಾರ್ಗಿಲ್ ಯುದ್ಧ– ಆಪರೇಷನ್ ವಿಜಯ್‌ನಲ್ಲಿ ಭಾಗಿ
2017, ಮಾರ್ಚ್ 6: ಸೇವೆಯಿಂದ ನಿವೃತ್ತಿಯಾಗಲಿದೆ.

ವಿಶೇಷತೆ
ವಿಶ್ವದ ಹಳೆಯ ಯುದ್ಧನೌಕೆ 
29 ವರ್ಷ ಭಾರತದ ಸೇವೆಯಲ್ಲಿ
ಬ್ರಿಟನ್‌ ಮತ್ತು ಭಾರತದ ನೌಕಾ ಪಡೆಯಲ್ಲಿದ್ದಾಗ ನಾಲ್ಕು ಪ್ರಮುಖ ಯುದ್ಧ ಮತ್ತು  ಕಾರ್ಯಾಚರಣೆಗಳಲ್ಲಿ ನೌಕೆ ಬಳಕೆ.
27ವರ್ಷ ಬ್ರಿಟನ್ ಸೇವೆಯಲ್ಲಿ.

ನಿವೃತ್ತಿ ನಂತರ ನೌಕೆಯ ಮಂದಿನ ಕತೆ ಏನು ಎಂಬುದನ್ನು ಇನ್ನೂ ನಿರ್ಧರಿಸಿಲ್ಲ

ನೋಡಿ

ಉಲ್ಲೇಖ
ಭಾರತೀಯ ಸೈನ್ಯ
ಭಾರತೀಯ ನೌಕಾ ಸೇನೆ
ಐ.ಎನ್.ಎಸ್ ಐರಾವತ್ (ಎಲ್೨೪)

ಐ.ಎನ್.ಎಸ್ ಐರಾವತ್ ನೌಕೆಯು, ಭಾರತೀಯ ನೌಕಾಸೇನೆಯ ಯುದ್ಧ ಟ್ಯಾಂಕ್'ಗಳನ್ನು ಭೂಸ್ಪರ್ಶಿಸುವ ಶಾರ್ದೂಲ ವರ್ಗದ ಬೃಹತ್ ನೌಕೆಗಳ ಶ್ರೇಣಿಯಲ್ಲಿ, ತೃತೀಯ ನೌಕೆಯಾಗಿದೆ. ಸಕಲ ಆನೆಗಳ ರಾಜನಾದ ಐರಾವತವು ದೇವರಾಜ ಇಂದ್ರನ ವಾಹನವಾಗಿದೆ. ಭಾರತೀಯ ನೌಕಾಸೇನೆಯಿಂದ ಕಾರ್ಯಾರಂಭಕ್ಕೊಳಪಟ್ಟ ೧೩೨ನೇ ನೌಕೆಯಾಗಿರುವ ಇದು ಕಲ್ಕತ್ತಾದಲ್ಲಿನ ಗಾರ್ಡನ್ ರೀಚ್ ಶಿಪ್-ಬಿಲ್ಡರ್ಸ್ ಮತ್ತು ಇಂಜಿನಿಯರ್ಸ್ರವರಿಂದ ನಿರ್ಮಿತವಾಗಿದೆ.

ಭಾರತೀಯ ಸೈನ್ಯ
ಭಾರತೀಯ ನೌಕಾ ಸೇನೆ
ಭಾರತೀಯ ನೌಕಾ ಸೇನೆಯ ಉಭಯವಾಸಿ ಯುದ್ಧ ನೌಕೆಗಳು
ಐ.ಎನ್.ಎಸ್ ಕೇಸರಿ (ಎಲ್೧೫)

ಐ.ಎನ್.ಎಸ್ ಕೇಸರಿ ನೌಕೆಯು, ಭಾರತೀಯ ನೌಕಾಸೇನೆಯ ಯುದ್ಧ ಟ್ಯಾಂಕ್'ಗಳನ್ನು ಭೂಸ್ಪರ್ಶಿಸುವ ಶಾರ್ದೂಲ ವರ್ಗದ ಬೃಹತ್ ನೌಕೆಗಳ ಶ್ರೇಣಿಯಲ್ಲಿ, ದ್ವಿತೀಯ ನೌಕೆಯಾಗಿದೆ. ಕೇಸರಿ ಎಂದರೆ ಸಿಂಹ ಎಂದರ್ಥ.

ಇತಿಹಾಸ
ಉಪ ಅಡ್ಮಿರಲ್ ಆಗಿದ್ದ ಯಶವಂತ್ ಪ್ರಸಾದ್ ಅವರ ಪತ್ನಿ ಸಂಧ್ಯಾ ಪ್ರಸಾದ್ ಅವರು ಈ ನೌಕೆಯನ್ನು ಬಿಡುಗಡೆಗೊಳಿಸಿದರು.

ಉಲ್ಲೇಖಗಳು

ಹೊರ ಕೊಂಡಿಗಳು
Shardul class @ Bharat-rakshak.com 
LST(L) Shardul @ Global security.com
Image of INS Kesari 

ಭಾರತೀಯ ಸೈನ್ಯ
ಭಾರತೀಯ ನೌಕಾ ಸೇನೆ
ಭಾರತೀಯ ನೌಕಾ ಸೇನೆಯ ಉಭಯವಾಸಿ ಯುದ್ಧ ನೌಕೆಗಳು
ಐ.ಎನ್.ಎಸ್ ಶಾರ್ದೂಲ್ (ಎಲ್೧೬)

ಐ.ಎನ್.ಎಸ್ ಶಾರ್ದೂಲ್ ನೌಕೆಯು, ಭಾರತೀಯ ನೌಕಾಸೇನೆಯ ಯುದ್ಧ ಟ್ಯಾಂಕ್'ಗಳನ್ನು ಭೂಸ್ಪರ್ಶಿಸುವ ಶಾರ್ದೂಲ ವರ್ಗದ ಬೃಹತ್ ನೌಕೆಗಳ ಶ್ರೇಣಿಯಲ್ಲಿ, ಅಗ್ರ ನೌಕೆಯಾಗಿದೆ. ಶಾರ್ದೂಲ ಎಂದರೆ ಹುಲಿ ಎಂದರ್ಥ.

ಇತಿಹಾಸ

ಉಲ್ಲೇಖಗಳು

ಹೊರ ಕೊಂಡಿಗಳು
Shardul class @ Bharat-rakshak.com 
LST(L) Shardul @ Global security.com

ಭಾರತೀಯ ಸೈನ್ಯ
ಭಾರತೀಯ ನೌಕಾ ಸೇನೆ
ಭಾರತೀಯ ನೌಕಾ ಸೇನೆಯ ಉಭಯವಾಸಿ ಯುದ್ಧ ನೌಕೆಗಳು
ಐ.ಎನ್.ಎಸ್ ಮಗರ್ (ಎಲ್೨೦)

ಐ.ಎನ್.ಎಸ್ ಮಗರ್ ನೌಕೆಯು, ಭಾರತೀಯ ನೌಕಾಸೇನೆಯ ಯುದ್ಧ ಟ್ಯಾಂಕ್'ಗಳನ್ನು ಭೂಸ್ಪರ್ಶಿಸುವ ಮಗರ್(ಮಕರ) ವರ್ಗದ ನೌಕೆಗಳಲ್ಲಿ ಒಂದಾಗಿದೆ.

ಭಾರತೀಯ ಸೈನ್ಯ
ಭಾರತೀಯ ನೌಕಾ ಸೇನೆ
ಭಾರತೀಯ ನೌಕಾ ಸೇನೆಯ ಉಭಯವಾಸಿ ಯುದ್ಧ ನೌಕೆಗಳು
ಐ.ಎನ್.ಎಸ್ ಅಭಯ್ (ಪಿ೩೩)

ಐ.ಎನ್.ಎಸ್ ಅಭಯ್ ನೌಕೆಯು ಅಭಯ್ ವರ್ಗದ ಪ್ರತಿ-ಜಲಾಂತರ್ಗಾಮಿ ಕಿರು ಯುದ್ಧನೌಕೆಗಳ ಶ್ರೇಣಿಯಲ್ಲಿನ ಅಗ್ರ ನೌಕೆಯಾಗಿದೆ. ಪ್ರಸ್ತುತ ಭಾರತೀಯ ನೌಕಾಸೇನೆಯ ಸೇವೆಯಲ್ಲಿರುವ ಇದು ಮಾರ್ಚ್ ೧೦, ೧೯೮೯ರಂದು ತನ್ನ ಕಾರ್ಯಾರಂಭಿಸಿತು.ಸಂಸ್ಕೃತದಲ್ಲಿ ಅಭಯ್ ಎಂದರೆ ನಿರ್ಭಯ ಎಂದರ್ಥ.

ಉಲ್ಲೇಖಗಳು

ಭಾರತೀಯ ಸೈನ್ಯ
ಭಾರತೀಯ ನೌಕಾ ಸೇನೆ
ಆರಿಜೋನ

ಆರಿಜೋನ () ಅಮೇರಿಕ ಸಂಯುಕ್ತ ಸಂಸ್ಥಾನದ ನೈರುತ್ಯ ಭಾಗದಲ್ಲಿನ ಒಂದು ರಾಜ್ಯ. ಇದರ ರಾಜಧಾನಿ ಫೀನಿಕ್ಸ್. ''31 ಡಿಗ್ರಿ 20'37 ಡಿಗ್ರಿ
ಉ. ಅಕ್ಷಾಂಶ, 109 ಡಿಗ್ರಿ 2'- 114 ಡಿಗ್ರಿ 45' ಪ. ರೇಖಾಂಶಗಳಿಂದ ಸೀಮಿತವಾಗಿದೆ. ಅ.ಸಂ.ಸಂಸ್ಥಾನದ ನೈರುತ್ಯದಲ್ಲಿದ್ದು, ಉತ್ತರಕ್ಕೆ ಉಟ್ಹಾ, ಪೂರ್ವಕ್ಕೆ ನ್ಯೂಮೆಕ್ಸಿಕೊ, ದಕ್ಷಿಣಕ್ಕೆ ಮೆಕ್ಸಿಕೊ
ದೇಶದ ಸೊನೊರ ಪ್ರಾಂತ್ಯ ಹಾಗೂ ಪಶ್ಚಿಮಕ್ಕೆ ಕೊಲೊರಾಡೊ ನದಿಗಳಿವೆ. ಫೀನಿಕ್ಸ್
ರಾಜಧಾನಿ. ಟಸ್ಕಾನ್ ಮತ್ತು ಟೆಂಪೆ ಇತರ ಮುಖ್ಯ ನಗರಗಳು. ವಿಸ್ತೀರ್ಣ 2,95,260
ಚ.ಕಿಮೀ. ಅಪಾಚೀ ಇಂಡಿಯನ್ ಜನರ ನೆ¯ಯಾದ್ದರಿಂದ ಅಪ್ಯಾಚೀ ಪ್ರಾಂತ್ಯವೆ.ದೂ
ಪ್ರಪಂಚದ ಅತಿ ದೊಡ್ಡ ಹಿತ್ತಾಳೆ ಗಣಗಳನ್ನು ಹೊಂದಿರುವುದರಿಂದ ಹಿತ್ತಾಳೆ ಪ್ರಾಂತ್ಯವೆ.ದೂ
ಹೆಸರು ಪಡೆದಿದೆ. ಜನಸಂಖ್ಯೆ 47,78332 (2009). ಬಿಳಿಯರು, ಉಳಿದರವರು
ನೀಗೋಗಳು, ಆದಿವಾಸಿ ಇಂಡಿಯನ್ನರು ಇತ್ಯಾದಿ. ವಿಸ್ತೀರ್ಣದಲ್ಲಿ ಸಂಯುಕ್ತ ಸಂಸ್ಥಾನಗಳಲ್ಲಿ
6ನೆಯ ಸ್ಥಾನ ಪಡೆದಿರುವ ಅರಿಜೋನ ಒಟ್ಟು ಜನಸಂಖ್ಯೆಯಲ್ಲಿ ಶೇ. 84 ಭಾಗ
ನಗರವಾಸಿಗಳು ಉಳಿದ ಶೇ 16 ಭಾಗಮಾತ್ರ ಗ್ರಾಮೀಣರು.(ಕೆ . ಆರ್)

ಮೇಲ್ಮೈಲಕ್ಷಣ
ಅರಿಜೋನ ಸಮುದ್ರಮಟ್ಟದಿಂದ ಅಷ್ಟೊಂದು ಎತ್ತರವಾಗಿರದ
ಭೂಸ್ವರೂಪಗಳನ್ನು ಹೊಂದಿದೆ. ನೈರುತ್ಯ ಭಾಗ 30 ಮೀ ಎತ್ತರವಾಗಿದೆ. ಆದರೆ ಉತ್ತರ
ಭಾಗ 3,6600 ಮೀ. ಎತ್ತರವಾಗಿದೆ. ಉತ್ತರ ಮತ್ತು ಈಶಾನ್ಯ ಭಾಗಗಳು ಕೊಲೊರಾಡೊ
ಪ್ರಸ್ಥಭೂಮಿಯಲ್ಲಿವೆ. ಈ ಭಾಗವು  ಲಕ್ಷಾಂತರ ವರ್ಷಗಳಿಂದ ಕೊಲೊರಾಡೊ ನದಿಯ
ಸರ್ವೆಗೊಳಪಟ್ಟ ಅತ್ಯಂತ ಆಳವಾದ ಗ್ರಾಂಡ್‍ಕ್ಯಾನಿಯನ್ (ಕಂದಕ) ಮತ್ತು ಕೊರಕಲುಗಳನ್ನು
ಹೊಂದಿದೆ. ಅನೇಕ ಉನ್ನತಶಿಖರಗಳಿವೆ. ಅವುಗಳಲ್ಲಿ ಹಂಪ್ರಿಶಿಖರ ಅತಿ ಎತ್ತರವಾದುದು
(3,862ಮೀ) ನೈರುತ್ಯಭಾಗವು ತಗ್ಗಾಗಿದೆ. ಅಲ್ಲಲ್ಲಿ ಚದುರಿದಂತಹ ಕೆಲವು ಬೆಟ್ಟಗುಡ್ಡಗಳಿವೆ.
ಕೊಲೊರಾಡೊ ಅರಿಜೋನದ ಪ್ರಮುಖ ನದಿವ್ಯೂಹ. ಲಿಟ್ಲ್ ಕೊಲೊರಾಡೊ, ಬಿಲ್
ವಿಲಿಯಂ ಮತ್ತು ಗಿಲಗಳು ಇದರ ಮುಖ್ಯ ಉಪನದಿಗಳು.

ವಾಯುಗುಣ
ನೈರುತ್ಯಬಾಗ ಬೇಸಗೆಯಲ್ಲಿ ಅಧಿಕ ಉಷ್ಣಾಂಶದಿಂದಾಗಿ 38 ಸೆಂ.
(100) ಶುಷ್ಕವಾಗಿರುತ್ತದೆ. ಹಗಲಿಗಿಂತ ರಾತ್ರಿ ತಂಪು. ಪೂರ್ವ-ಮಧ್ಯ ದ ಉನ್ನತ ಭಾಗಗಳಲ್ಲಿ
ಚಳಿಗಾಲದ ಉಷ್ಣಾಂಶ 300 ಸೆಂ ಗೆ ಇಳಿಯುತ್ತದೆ. ಮಳೆಯ ಹಂಚಿಕೆ ಕಡಿಮೆ.
ಸರಾಸರಿ ವಾರ್ಷಿಕ ಮಳೆ 8 ಸೆಂಮೀಗಳು.

ಸಸ್ಯ ಮತ್ತು ಪ್ರಾಣಿವರ್ಗ
ಮಳೆಯ ಕೊರತೆಯಿಂದ ಸಸ್ಯವರ್ಗ ಮರುಭೂಮಿ
ಯಂತಹದ್ದು. ಕಳ್ಳಿಯಂತಹ ಗಿಡ-ಮರಗಳು ಬೆಳೆಯುತ್ತವೆ. ಸಿಂಹ, ಜಿಂಕೆ, ಚಿರತೆ
ಕಾಡುಬೆಕ್ಕು ಪ್ರಮುಖ ವನ್ಯ ಪ್ರಾಣಗಳು, ವೈನ್, ಫರ್ ಮತ್ತು ಸ್ರ್ಪೂಸ್ ಮುಖ್ಯ ಮರಗಳು.

ನೈಸರ್ಗಿಕ ಸಂಪತ್ತು
ಅರಿಜೋನವು ಪ್ರಮುಖವಾಗಿ ತಾಮ್ರ ಉತ್ಪಾದಿಸುವ ಪ್ರಾಂತ್ಯ.
ಜೊತೆಗೆ ಚಿನ್ನ, ಸೀಸ, ಬೆಳ್ಳಿ, ಸತು ಮತ್ತು ಕಲ್ನಾರುಗಳನ್ನು ಉತ್ಪಾದಿಸುತ್ತದೆ.

ಕೃಷಿ
ಒಣಹವೆ. ಮರುಭೂಮಿಯಂತಹ ಭೂಭಾಗವಿದ್ದರೂ ನೀರಾವರಿ ಸಹಾಯ
ದಿಂದ ಕೃಷಿ ಸಾಗುತ್ತದೆ. ಹತ್ತಿ ಮತ್ತು ಹಣ್ಣು ಬೆಳೆ ಮುಖ್ಯವಾದವು. ಸಾರಿಗೆ-ಸಂಪರ್ಕದ
ವ್ಯವಸ್ಥೆ ಸಾಧಾರಣ. ಕೈಗಾರಿಕೋದ್ಯಮ ಬಹಳಷ್ಟು ಮಟ್ಟಿಗೆ ಸ್ಥಳೀಯವಾಗಿ ದೊರೆಯುವ
ಲೋಹಾಂಶ ಖನಿಜಗಳನ್ನಾಧರಿಸಿದೆ. ಅವುಗಳಲ್ಲಿ ತಾಮದ ಲೋಹತಯಾರಿಕೆ ಮುಖ್ಯ.
ಒಟ್ಟಾರೆ ಅರಿಜೊನದ ಆರ್ಥಿಕತೆಯು ಐದು ಅಂಶಗಳನ್ನಾಧರಿಸಿದೆ: ತಾಮ್ರ, ಹತ್ತಿ,
ವಾಯುಗುಣ, ದನಗಳು ಮತ್ತು ಹುಳಿಹಣ್ಣುಗಳು.
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ

ಉಲ್ಲೇಖಗಳು 

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ಐ.ಎನ್.ಎಸ್ ಬಾಂಬೆ

ಹೆಚ್.ಎಮ್.ಐ.ಎಸ್ ಮುಂಬಯಿ (ಜೆ೨೪೯) ಎಂದು ಕರೆಯಲ್ಪಡುತ್ತಿದ ಐ.ಎನ್.ಎಸ್ ಮುಂಬಯಿ ನೌಕೆಯು ಎರಡನೇ ವಿಶ್ವ ಯುದ್ಧದ ಸಮಯದಲ್ಲಿ ನಿರ್ಮಿಸಲಾದ ೬೦ ಬಾತರ್ಸ್ಟ್ ವರ್ಗದ ಕಿರು ಯುದ್ಧನೌಕೆಗಳಲ್ಲಿ ಒಂದು. ಮುಂಬಯಿ (ಈಗ ಮುಂಬಯಿ) ನಗರದಿಂದ ತನ್ನ ಹೆಸರನ್ನು ಪಡೆದುಕೊಂಡಿರುವ ಇದು ಭಾರತೀಯ ನೌಕಾಸೇನೆಯ (ಆಗ ರಾಯಲ್ ಇಂಡಿಯನ್ ನೇವಿ) ನಿರ್ವಹಣೆಯಲ್ಲಿತ್ತು.

ಉಲ್ಲೇಖಗಳು

ಭಾರತೀಯ ಸೈನ್ಯ
ಭಾರತೀಯ ನೌಕಾ ಸೇನೆ
ಐ.ಎನ್.ಎಸ್ ಬ್ರಹ್ಮಪುತ್ರ (ಎಫ್೩೧)

ಐ.ಎನ್.ಎಸ್ ಬ್ರಹ್ಮಪುತ್ರ (ಎಫ್೩೧) ನೌಕೆಯು ಬ್ರಹ್ಮಪುತ್ರ ವರ್ಗದ ನಿರ್ದೇಶಿತ ಕ್ಷಿಪಣಿ ಯುದ್ಧ ನೌಕೆಗಳಲ್ಲಿನ ಅಗ್ರ ನೌಕೆಯಾಗಿದೆ. ಈ ನೌಕೆಯು ಕಲ್ಕತ್ತಾದ ಗಾರ್ಡನ್ ರೀಚ್ ಶಿಪ್-ಬಿಲ್ಡರ್ಸ್ ಮತ್ತು ಇಂಜಿನಿಯರ್ಸ್ ನಲ್ಲಿ ನಿರ್ಮಿಸಲ್ಪಟ್ಟಿತು.

ಭಾರತೀಯ ನೌಕಾ ಸೇನೆ
ಭಾರತೀಯ ಸೈನ್ಯ
ಅಬ್ಬಣಿ

ಅಬ್ಬಣಿ ಕೋಲಾರ ಜಿಲ್ಲೆಯ ಕೋಲಾರ ತಾಲ್ಲೂಕಿನಲ್ಲಿರುವ ಗ್ರಾಮ. ಕನ್ನಡದ ಪದಬಂಧ ಲೇಖಕ ಅ.ನಾ.ಪ್ರಹ್ಲಾದ ರಾವ್ ಈ ಗ್ರಾಮದಲ್ಲಿ ಜನಿಸಿದರು. ಇವರು ದುಗ್ಗರಾಜ ವಂಶಸ್ಥರು. ಇವರ ತಾತ ಶ್ಯಾನುಭೋಗ್ ಜಿ.ರಾಮಯ್ಯನವರು ಹಲವಾರು ದಾಸ ಕೀತ೯ನೆಗಳನ್ನು ರಚಿಸಿದ್ದಾರೆ. ಅಬ್ಬಣಿ ಗ್ರಾಮ ಆಲೂಗಡ್ಡೆ ಹಾಗೂ ತರಕಾರಿ ಬೆಳೆಯುವಲ್ಲಿ ಹೆಸರುವಾಸಿ. 
ಅಬ್ಬಣಿ ಒಂದು ಚಿಕ್ಕ ಗ್ರಾಮ. ಇದು ಕೋಲಾರ ತಾಲೂಕಿನಲ್ಲಿದೆ. ಗಂಗ ಸಾಮ್ರಾಜ್ಯದ ಅಪೂರ್ವ ರಾಜಧಾನಿಯಾದ ಕೋಲಾರದಿಂದ ನೊಳಂಬರ ಪ್ರಸಿದ್ಧ ನಗರವಾದ ಆವನಿಯ ಮಾರ್ಗದಲ್ಲಿ ವಿಜಯನಗರ ಸಾಮ್ರಾಜ್ಯದ ಪೂರ್ವ ರಾಜಧಾನಿಯಾದ ಮುಳಬಾಗಲಿಗೆ ಸಾಗುವವರೆಗೆ ನೋಡಲು ಸಿಗುವ ಗ್ರಾಮ ಅಬ್ಬಣಿ. ಇಲ್ಲಿಯೂ ಸಹಾ ಹಲವಾರು ಇತಿಹಾಸದ ಪಳೆಯುಳಿಕೆಗಳಿರುವುದು ಗಮನಾರ್ಹ. ದುರ್ಗರಾಜ’ವಂಶದ ಕುಡಿಯೊಂದು ಈ ಪ್ರಾಚೀನ ಗ್ರಾಮದಲ್ಲಿ ಜನಿಸಿ ರೂಪುತÀಳೆದು ಜಿಲ್ಲೆ, ರಾಜ್ಯ, ರಾಷ್ಟ್ರಗಳಿಗೆ ವ್ಯಾಪಿಸಿ ಅಂತರಾಷ್ಟ್ರೀಯ ಮಟ್ಟದಲ್ಲೂ ತನ್ನ ಹೆಜ್ಜೆಯನ್ನೂರಿರುವುದು ವಾಮನನ್ನಲ್ಲಿನ ತ್ರಿವಿಕ್ರಮ ಗುಣ-ಸ್ವಭಾವಕ್ಕೆ ಸಾಕ್ಷಿಯಾದದ್ದೆನ್ನಬೇಕು. 
ಅಬ್ಬಣಿಯಲ್ಲಿನ ಪ್ರತಿಷ್ಠಿತ ಕುಟುಂಬ ಶ್ರೀ ನಾರಾಯಣರಾವ್ ಅವರದು. ಇವರು ಕಬ್ಬಿಣದ ರಾಮಪ್ಪನವರ ವಂಶಕ್ಕೆ ಸೇರಿದವರು. ಕಬ್ಬಿಣದಷ್ಟೆ ದೃಢವಾದ ಮತ್ತು ಗಟ್ಟಿಯಾದ ಮನಃಸ್ವಭಾವಗಳಿಂದ ಇವರು ಅಬ್ಬಣಿಯಲ್ಲಿ ನೆಲೆಯೂರಿದರು. ದುರ್ಗದ ರಾಜರು, ದುಗ್ಗರಾಜರು ಎಂಬ ಹೆಸರಿನ ಹಿಂದೆಯೂ ಇತಿಹಾಸದ ಛಾಪನ್ನು ಕಾಣಬಹುದು. ಗಂಗ ವಂಶದ ಪ್ರತಿಷ್ಠಿತ ರಾಜನಾದ ಶ್ರೀಪುರುಷನ ಮಗನೂ ದುಗ್ಧಮಾರನೇ ಆಗಿರುತ್ತಾನೆ (ಕಾಲ ಎಂಟನೇ ಶತಮಾನ). ಗಂಗ ರಾಜರು ತಮ್ಮನ್ನು ಹಾರೀತ ಪುತ್ರರೆಂದು ಹೇಳಿಕೊಂಡಿದ್ದಾರೆ. ದುರ್ಗರಾಜರ ವಂಶಸ್ಥರು ಸಹ ಹರಿತಸ ಗೋತ್ರಕ್ಕೆ ಸೇರಿದವರೇ ಆಗಿದ್ದಾರೆ. ತಲೆಯಿಂದ ತಲೆಗೆ, ಪೀಳಿಗೆಯಿಂದ ಪೀಳಿಗೆಯವರೆಗೆ ಸಾಗಿ ಬಂದ ವಂಶಾನುಚರಿತೆಯ ಪಥದಲ್ಲಿ ತಮ್ಮದೊಂದು ನೆಲೆಯನ್ನು ಅಬ್ಬಣಿಯಲ್ಲಿ ಕಂಡುಕೊಂಡಿರುವ ಸಾರ್ಥಕ ವ್ಯಕ್ತಿ ಅ.ನಾ.ಪ್ರಹ್ಲಾದರಾವ್ ಆಗಿದ್ದಾರೆ.ಭಾರತೀಯ ಭಾಷೆಗಳಲ್ಲಿಯೇ ಅತಿ ಹೆಚ್ಚು ಪದಬಂಧಗಳನ್ನು ರಚಿಸಿದ ಅ.ನಾ.ಪ್ರಹ್ಲಾದರಾವ್ ಅವರ ಹೆಸರು 2015ರ ಲಿಮ್ಕಾ ಬುಕ್ ಆಫ್ ರೆಕಾರ್ಡ್ಸ್ ಪುಸ್ತಕದಲ್ಲಿ ದಾಖಲಾಗಿದೆ. ಭಾರತದ ಪ್ರಾದೇಶಿಕ ಭಾಷೆಗಳ ಪೈಕಿ ಅತಿ ಹೆಚ್ಚು ಪದಬಂಧ ರಚಿಸಿದ ಕಾರಣಕ್ಕಾಗಿ ಇವರ ಹೆಸರು ಲಿಮ್ಕಾ ದಾಖಲೆ ಪುಸ್ತಕದಲ್ಲಿ ದಾಖಲೆಯಾಗಿದೆ. 1984ರಲ್ಲಿ ಅರಗಿಣಿ ಪತ್ರಿಕೆಗೆ ಪದಬಂಧ ರಚಿಸಲಾರಂಭಿಸಿದ ಅ.ನಾ.ಪ್ರಹ್ಲಾದರಾವ್ ಅವರು 2014ರ ಜೂನ್ 30ರವರೆಗೆ 29,218 ಪದಬಂಧಗಳನ್ನು ಸೃಷ್ಟಿ ಮಾಡಿದ್ದಾರೆ ಎಂದು ದಾಖಲೆಯಲ್ಲಿ ತಿಳಿಸಲಾಗಿದೆ.
ಅಬ್ಬಣಿಗೊಂದು ವಿಶಿಷ್ಠವಾದ ಹಿನ್ನೆಲೆಯಿರಬೇಕೆಂದು ಭಾಸವಾಗುತ್ತದೆ. ನಮ್ಮ ಪ್ರಾಚೀನ ಗ್ರಾಮಗಳು ತಮ್ಮ ನಾಮರೂಪಗಳೊಂದಿಗೆ ನಿಸರ್ಗ ಸಂಪತ್ತನ್ನಾಗಲೀ, ಜಾನಪದ ವೈಭವವನ್ನಾಗಲೀ, ಇತಿಹಾಸ ಪರಂಪರೆಯನ್ನಾಗಲೀ ಯಾವುದಾದರೊಂದು ಸಂಬಂಧವನ್ನು ಹೊಂದಿಯೇ ಇರುವುದನ್ನು ನಮ್ಮ ದೇಶದ ಸಹಸ್ರಾರು ಹಳ್ಳಿಗಳ ಸ್ಥಳನಾಮಗಳಲ್ಲಿ ಕಾಣುತ್ತೇವೆ. ಅಬ್ಬಣಿಗೂ ಇಂತಹದೊಂದು ಸಂಬಂಧ ಇತಿಹಾಸದ ದಟ್ಟಮಂಜಿನಲ್ಲಿ ಮಸಕು ಮಸಕಾಗಿ ಗೋಚರವಾಗುತ್ತದೆ. (ಗಂಗರ ಪ್ರಾಚೀನ ಶಾಸನಗಳಲ್ಲಿ ಸುಮಾರು ಎಂಟನೇ ಶತಮಾನಕ್ಕೆ ಸೇರಿದ್ದು) ಪುತ್ತೂರು-ಅತ್ತಾಣಿ ಎಂಬ ಯುಗಳರೂಪ ದೊರೆಯುತ್ತದೆ. ಪುತ್ತೂರು (ಈಗ ಹುತ್ತೂರು) ಎಂಬುದು ಅಬ್ಬಣಿಗೆ ಸನಿಹದಲ್ಲಿರುವ ಪ್ರಸಿದ್ಧವಾದ ಗ್ರಾಮವಾಗಿದ್ದು, ಅತ್ತಾಣಿ ಎಂಬುದು ಕಾಲಕ್ರಮೇಣ ಮಾರ್ಪಾಡು ಹೊಂದಿದ ಅಬ್ಬಣಿಯ ಪ್ರಾಚೀನ ರೂಪವೆಂದು ಊಹಿಸಬಹುದಾಗಿದೆ. ಅತ್ತಾಣಿ ಎಂಬುವವನು ವೀರಪುರುಷನೂ ಆಗಿದ್ದನೆಂಬುದು ಗಮನಾರ್ಹ ಅಂಶವಾಗಿದೆ. 
https://www.youtube.com/watch?v=QV2dYGo9DK0

ಕೋಲಾರ ಜಿಲ್ಲೆ
ಹುಣಸೂರು

ಇತಿಹಾಸ:
 ಕರ್ನಾಟಕ ರಾಜ್ಯದ ಮೈಸೂರು ಜಿಲ್ಲೆಯಲ್ಲಿರುವ ತಾಲೂಕು. ಲಕ್ಷ್ಮಣ ತೀರ್ಥ ನದಿ ಈ ತಾಲ್ಲೂಕಿನಲ್ಲಿ ಹರಿಯುತ್ತದೆ.
description:

ಹುಣಸೂರು ತಾಲ್ಲುಕಿನಲ್ಲಿ ಹುಣಸೂರು ಬಿಟ್ಟರೆ ಹೆಚ್ಖಿನ ಜನ ಇರುವುದು ಕಟ್ಟೆಮಳಲವಾಡಿಯಲ್ಲಿ .ಈ ಗ್ರಾಮ ಕಾವೇರಿ ಉಪನದಿಯಾದ ಲಕ್ಷ್ಮಣ್ಣ ತೀರ್ಥ ನದಿಯ ತಪ್ಪಲಿನ ಎಡ ದಂಡೆ ಮೇಲಿದೆ.

ಮೂದಲು ಮಳಲವಾಡಿಯಾಗಿದ್ದ ಊರು ಲಕ್ಷ್ಮಣತೀರ್ಥ ನದಿಗೆ ಈ ಊರಿನಲ್ಲಿ ಕಟ್ಟೆ ಕಟ್ಟಿದ್ದರಿಂದ ಕಟ್ಟೆಮಳಲವಾಡಿಯಾಯಿತು.

ಮಳಲು+ವಾಡಿ=ಮಳಲವಾಡಿ 'ಮಳಲು' ಎಂದರೆ ಮಣ್ಣು ಎಂದು. ವಾಡಿ ಎಂದರೆ ವಾಡೆ ಎಂದು ಅರ್ಥದಿಂದ ಆಗಿರಬಹುದು.

ಇತಿಹಾಸ.
ಬಹುಕಾಲದ ಹಿಂದೆ ಮಲ್ಲನಾಯಕ ಎಂಬ ಪಾಳೆಗಾರ ಈ ಗ್ರಾಮವನ್ನು ವಾಡೆಯ ಮಾಡಿಕೊಂಡು ರಾಜ್ಯಭಾರ ಮಾಡುತ್ತಿದ್ದನಂತೆ.ಆಗಿನಿಂದ ಮಲ್ಲನಾಯಕ ವಾಡೆ ಎಂಬುದರ ಮಲ್ಲವಾಡಿಯಾಗಿ ತದ ನಂತರ ಮಳಲವಾಡಿ ಯಾಗಿರಬಹುದೆ೦ದೂ ಉಹಿಸಲಾಗಿದೆ.ತದ ನಂತರ ಕಂಡೆರಾಯ ಎಂಬ ಪಾಳೆಗಾರ ಮಲ್ಲನಾಯಕನನ್ನು ಸೋಲಿಸಿ ಮಳಲವಾಡಿಯನ್ನು ಅಳಿದನೆಂದು ಪ್ರತೀತಿ ಇದೆ.

ಗ್ರಾಮದೇವತೆಯಾಗಿ ಸಿಡಿಯಮ್ಮ ನಮ್ಮ ಗ್ರಾಮವನ್ನು ರಕ್ಶಿಸುತಿದ್ದಾಳೆ. ಶಕ್ತಿ ದೇವತೆಯಾದ ಸಿಡಿಯಮ್ಮತಾಯಿ ವೆಂಕಟೇಶ್ವರನಿಗೆ ತಂಗಿ ಯಗಿರುವಲೆಂದು ಜಾತ್ರೆ ಸಮಯದಲ್ಲಿ ಇಂದಿಗೂ ವೆಂಕಟೇಶ್ವರ , ಸಿಡಿಯಮ್ಮನವರ ಉತ್ಸವಗಳು ಊರಿನಲ್ಲಿ ಮೆರವಣಿಗೆ ಆಗುತ್ತದೆ.

ಈ ಸುತ್ತಲಿನ ಸೀಮೆಗೆ ಸಿಡಿಯ ಆಟ ವಿಶೇಷ. ಚೈತ್ರ ಮಾಸದಲ್ಲಿ ಒಂದು ಅಡಿಕೆ ಮರವನ್ನು ತೋಟದಿಂದ ಬಗಿದು ಕಿತ್ತು ನೆಲಕೆ ಬೀಳಿಸದಂತೆ ಮೆರವಣಿಗೆಯಲ್ಲಿ ತಂದು ಹಾಕುವುದೊಂದು ವಿಶೇಷ.

ಜಾತ್ರೆ 
ಮತ್ತು ಇಲ್ಲಿ ಜಗತ್ ಪ್ರಸಿದ ವಾದ ಸಿಡಿಯಮ್ಮನ ಜಾತ್ರೆ ನೆಡಯುತದೆ 
ಇ ಜಾತ್ರೆಗೆ ಸುತ್ತ ಮುತ್ತ ಇರುವ ೪ ಹಳ್ಳಿಗಳು ಇ ಜಾತ್ರೆಯ ಸೊಬಗನು ನೋಡಲು ಎತ್ತಿನಗಾಡಿಯಲ್ಲಿ ಮನೆ ಮಂದಿಯಲ್ಲಾ ಬರುತ್ತಾರೆ.

ಕನ್ನಡ ಚಿತ್ರರಂಗದ ಪ್ರಮುಖ ಚಿತ್ರ ಸಾಹಿತಿ,. ನಟ,ಚಿತ್ರಕಥಾ ಲೇಖಕ, ಸಂಭಾಷಣೆಕಾರ..ಹುಣಸೂರು ಕೃಷ್ಣಮೂರ್ತಿ ಇದೇ ಊರಿನವರು.

ಮೈಸೂರು ಜಿಲ್ಲೆಯ ತಾಲೂಕುಗಳು
ಆಲ್ಬರ್ಟ್ ಸ್ಮಾರಕ

ಆಲ್ಬರ್ಟ್ ಸ್ಮಾರಕ ಲಂಡನ್ ನಗರದ ರಾಯಲ್ ಆಲ್ಬರ್ಟ್ ಹಾಲ್ನ ಸಮೀಪವಿದೆ. ಇದನ್ನು ವಿಕ್ಟೋರಿಯಾರಾಣಿ ತನ್ನ ಪತಿ ರಾಜಕುಮಾರ ಆಲ್ಬರ್ಟ್ನ ಸ್ಮಾರಕವಾಗಿ ನಿರ್ಮಿಸಿದರು. ೧೭೫ ಆಡಿಗಳಷ್ಟು ಎತ್ತರವಿರುವ ಇದನ್ನು ಸರ್ ಗಿಲ್ಪರ್ಟ್ ಸ್ಕಾಟ್ಎಂಬ ವಾಸ್ತುಶಿಲ್ಪಿ ೧೮೭೨ರಲ್ಲಿ ವಿನ್ಯಾಸಗೊಳಿಸಿದನು.
ಲಂಡನ್
ತಂತ್ರಾಂಶ

ಗಣಕಯಂತ್ರವು ತನ್ನ ಕಾರ್ಯವನ್ನು ನಿರ್ವಹಿಸಲು ಬೇಕಾಗುವ ಉಪಕರಣಕ್ಕೆ ತಂತ್ರಾಂಶ(ಸಾಫ್ಟ್ ವೇರ್)ವೆಂದು ಕರೆಯಬಹುದು.

ಸಾಮಾನ್ಯವಾಗಿ ಗಣಕಯಂತ್ರದಲ್ಲಿ ನಿರ್ದಿಷ್ಟ ಬಗೆಯ ಕೆಲಸಗಳಿಗೆ ಸೂಕ್ತ ರೀತಿಯ ತಂತ್ರಾಂಶಗಳನ್ನು ಬಳಸುತ್ತಾರೆ.
ಮೈಕ್ರೋಸಾಫ್ಟ್ ನ ವಿಂಡೋಸ್ ಮತ್ತು ಲಿನಕ್ಸ್ ನಂಥ ತಂತ್ರಾಂಶಗಳು (Operating System) ಗಣಕಯಂತ್ರದ ಮುನ್ನೆಡೆಗೆ ಅಥವಾ ಕಾರ್ಯಾಚರಣೆಗೆ ಬಳಕೆಯಾದರೆ,ಮೈಕ್ರೋಸಾಫ್ಟ್ ಆಫೀಸ್,ಅಟೋಕ್ಯಾಡ್,ಫೋಟೋಶಾಪ್,ಬರಹ ಮುಂತಾದವುಗಳು ನಿರ್ದಿಷ್ಟ ರೀತಿಯ ಕಾರ್ಯಗಳಿಗಾಗಿ ಉಪಯೋಗಿಸಲ್ಪಡುತ್ತವೆ.

ಇವುಗಳನ್ನೂ ನೋಡಿ

ವಿಕಿಪೀಡಿಯ ಕನ್ನಡ ಲೇಖನಗಳು
ಸಾಫ್ಟ್‌ವೇರ್ ವಿಭಾಗಗಳು

ಗಣಕಯಂತ್ರ
ತಂತ್ರಾಂಶಗಳು
ಆಂಗೀರಸ

ಆಂಗೀರಸ ಒಬ್ಬ ವೈದಿಕ ಋಷಿ. ಅಥರ್ವನ ಮುನಿಯೊಡನೆ ನಾಲ್ಕನೇ ವೇದವಾದ ಅಥರ್ವಣವೇದವನ್ನು ರಚಿಸಿದಾತ. ಈತ ಸಪ್ತರ್ಷಿಗಳಲ್ಲಿ ಒಬ್ಬ.
ಅಂಗಿರಸಮಹರ್ಷಿ. ದೇವತೆಗಳಿಗೆ ಪುರೋಹಿತ. ಯಾಗಗಳಲ್ಲಿ ಇವನ ಪಾತ್ರ ಹಿರಿದು. ಬ್ರಹ್ಮಮಾನಸಪುತ್ರನೆಂದೂ ಅಗ್ನಿಯ ತಂದೆಯೆಂದೂ ಅಗ್ನಿಯ ಮಗಳಾದ ಆಗ್ನೇಯಿಯ ಪುತ್ರನೆಂದೂ ಈತನ ಕುಲ ಗೋತ್ರದ ವಿಚಾರವಾಗಿ ನಾನಾ ಅಭಿಪ್ರಾಯಗಳಿವೆ. ಸತಿ ಎಂಬ ಪತ್ನಿಯಲ್ಲಿ ಅಥರ್ವಾಂಗಿರಸರನ್ನು ಪಡೆದ. ಒಮ್ಮೆ ಅಗ್ನಿ ಕೋಪಗೊಂಡು ಎಲ್ಲೋ ಅವಿತುಕೊಂಡಾಗ ಬ್ರಹ್ಮ ಅವನ ಸ್ಥಾನಕ್ಕೆ ಅಂಗಿರಸನನ್ನು ನಿಯಮಿಸಿದನೆಂದೂ ಕೊಂಚ ಕಾಲದ ಅನಂತರ ಅಗ್ನಿ ಪಶ್ಚಾತ್ತಾಪದಿಂದ ಹಿಂತಿರುಗಿದಾಗ ಅವನ ಸ್ಥಾನವನ್ನು ಬಿಟ್ಟುಕೊಟ್ಟನೆಂದೂ ಮಹಾಭಾರತದ ವನಪರ್ವದಲ್ಲಿ ಹೇಳಿದೆ.	

ಆಂಗೀರಸ ನಾಮ ಸಂವತ್ಸರ ಸ್ತೋತ್ರ149ಶ್ರೀ ಲಕ್ಷ್ಮೀ ಭೂಮಾ ನೃಸಿಂಹನ್ನ ಆರಾಧಿಸಿಶೀಲ ಉದ್ಭಕ್ತಿಯಲಿ ಸ್ತುತಿಸುವ ಶನೈಶ್ಚರಇಳೆಯಲ್ಲಿ ವಿಂಧ್ಯಾಚಲ ದಕ್ಷಿಣ ದೇಶದಲಿ ಹೊಳೆಯುತಿಹÀರಾಜನಾಗಿ ಆಂಗೀರಸ ಸಂವತ್ಸರದಿ ತಂ ನಮೋ ಪಸೂರ್ಯಛಾಯಾಸೂನುಸೂರಿಸಾಧುಗಳಿಗೆಕಾರ್ಯಾನುಕೂಲ ಸರ್ವೇಷ್ಟ ಪೂರೈಸುವನುಕ್ರಿಯಾ ರೂಪದಿ ವಿಷ್ಣುವರವಾಯು ದೇವನೊಳು ಇರುತಸಂವತ್ಸರ ನಾಯಕರೋಳು ಕ್ರಿಯೆಗಳ ಮಾಡಿಸುವ 1ನರಹರಿಯ ಒಲುಮೆ ಶನಿರಾಜನಲಿ ಬಹು ಉಂಟುನರಕ್ಷೇಮೋಪಾಯ ಅಂದು ದಶರಥಗೆ ಪೇಳಿದ ಪಾದ್ಮದಿಹರಿನಾಮೋಚ್ಛಾರಣೆ, ಶನಿಕೃತ ನೃಹರಿ ಸ್ತೋತ್ರ ಪಠಣದಿಪಾರುಗಾಣುವರು ಸಾಧು ಸಜ್ಜನ ಭಕ್ತರು 2ಅನಂದಮಯ ಹರಿಯು ಆಂಗೀರಸ ಸಂವತ್ಸರದಿಜನರಿಗೆ ಯೋಗ್ಯತಾನುಸಾರ ಸುಖವನ್ನೇಈವಜನರಿಗೆ ಆದಿಯಲಿ ಸುಕ್ಷೇಮ ಕಾಲವು ಕಥೆಯಲ್ಲಿ ದುರ್ಭಿಕ್ಷನೂತನ ವಸ್ತು ಉತ್ಪತ್ತಿ, ಧಾನ್ಯಾದಿಗಳು ಸಮೃದ್ಧಿ ಇದ್ದರೂ ಕ್ಷಾಮ 3ಬ್ರಹ್ಮಪಾರ ಸ್ತೋತ್ರವ ಕಂಡು ಋಷಿಗೆ ಉಪದೇಶಿಸಿದಬ್ರಾಹ್ಮಣೌಷಧಿ ಪತಿಯು ಸುಧಾಮೂರ್ತಿ ಚಂದ್ರಮಹಿಗೆ ಅಹ್ಲಾದವ ನೀವನು ಮಂತ್ರಿಸ್ಥಾನವ ವಹಿಸಿಅಜಸ್ಪತಿ, ಬೃಹಸ್ಪತಿ, ಶನಿಕುಜಗೋಪಾಲಸರ್ವರಿಗೂ ನಮೋ ನಮೋ 4ರಸನೆ ಲೋಲ್ಯಾಟವಾಹನಆಟೋಪ ಹೆಚ್ಚಿದರೂರಸನೆ ಸಹ ಭಕ್ತಿಯೂ ಸಹ ಹೆಚ್ಚುವುದು ಮದುವೆ ಜನನ ಕಡಿಮೆಶಾಸ್ತ್ರ, ವಿಜ್ಞಾನ, ವಿಷ್ಣು ಸಹಸ್ರನಾಮ ಪ್ರತಿಪಾದ್ಯಸರಸಿಜಾನನತಾತಪ್ರಸನ್ನ ಶ್ರೀನಿವಾಸನಲಿ ಶರಣು ಶರಣಾದೆ5ಶ್ರೀ ಲಕ್ಷ್ಮೀ ಭೂಮಾ ನೃಸಿಂಹನ್ನ ಆರಾಧಿಸಿಶೀಲ ಉದ್ಭಕ್ತಿಯಲಿ ಸ್ತುತಿಸುವ ಶನೈಶ್ಚರಇಳೆಯಲ್ಲಿ ವಿಂಧ್ಯಾಚಲ ದಕ್ಷಿಣ ದೇಶದಲಿ ಹೊಳೆಯುತಿಹರಾಜನಾಗಿ ಆಂಗೀರಸ ಸಂವತ್ಸರದಿ ತಂ ನಮೋ ಪ

ಉಲ್ಲೇಖಗಳು
	 

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹಿಂದೂ ಋಷಿಗಳು
ಮಹಾಭಾರತದ ಪಾತ್ರಗಳು
ಆಂಧ್ರ ಪ್ರದೇಶದ ಜಿಲ್ಲೆಗಳು

ಆಂಧ್ರ ಪ್ರದೇಶ ರಾಜ್ಯದಲ್ಲಿ ಒಟ್ಟು ೧೩ ಜಿಲ್ಲೆಗಳಿವೆ.

Districts 

Sources:
Andhra Pradesh State Portal

ಉಲ್ಲೇಖಗಳು 

ಆಂಧ್ರ ಪ್ರದೇಶದ ಜಿಲ್ಲೆಗಳು
ಭಾರತದ ಜಿಲ್ಲೆಗಳು
nl:Andhra Pradesh#Bestuurlijke indeling
ಸಂಯೋಜಿತ ಧಾತು

ರಸಾಯನಶಾಸ್ತ್ರದಲ್ಲಿ, ಸಂಯೋಜಿತ ಅಥವಾ  ಸಂಶ್ಲಿಷ್ಟವೆಂದು ವರ್ಗೀಕರಿಸಲಾದ ಮೂಲಧಾತು(Synthetic element)ಗಳು ಬಹಳ ಅಸ್ಥಿರವಿರುವುದರಿಂದ ಭೂಮಿಯ ಮೇಲೆ ಪ್ರಕೃತಿಸಿದ್ಧವಾಗಿ ಸಿಗುವುದಿಲ್ಲ. ಈ ಸಂಯೋಜಿತ ಧಾತುಗಳು ಭೂಮಿಯ ವಯಸ್ಸಿಗೆ ಹೋಲಿಸಿದರೆ ಅತಿ ಕಡಮೆ ಅರ್ಧಾಯುಷ್ಯಗಳನ್ನು ಹೊಂದಿರುವುದರಿಂದ ಭೂಮಿಯ ರಚನೆಯಾದಾಗ ಅಸ್ತಿತ್ವದಲ್ಲಿದ್ದಿರಬಹುದಾದ ಈ ಧಾತುಗಳ ಯಾವುದೇ ಪರಮಾಣುಗಳು ಯಾವತ್ತೋ ನಶಿಸಿ ಹೋಗಿರುತ್ತವೆ. ಈ ಕಾರಣದಿಂದ, ಸಂಯೋಜಿತ ಮೂಲಧಾತುಗಳ ಪರಮಾಣುಗಳು ಭೂಮಿಯ ಮೇಲೆ ಕೇವಲ ಬೈಜಿಕ ಸ್ಥಾವರಗಳು ಅಥವಾ ಕಣ ಉತ್ಕರ್ಷಕಗಳನ್ನು ಒಳಗೊಂಡ ಪ್ರಯೋಗಗಳ ಉತ್ಪನ್ನವಾಗಿ ಬೈಜಿಕ ಸಮ್ಮಿಲನ ಅಥವಾ ನ್ಯೂಟ್ರಾನ್ ವಿಲೀನದ ದ್ವಾರಾ ಉಪಸ್ಥಿತವಿರುತ್ತವೆ.

ವೈಶಿಷ್ಟ್ಯಗಳು
ಕೃತಕ ಮೂಲಧಾತುಗಳು ವಿಕಿರಣಶೀಲವಾಗಿ ಅತ್ಯಂತ ಕಡಿಮೆ ಅರ್ದಾಯುಷ್ಯವನ್ನು ಹೊಂದಿರುತ್ತವೆ.

ಕೃತಕ ಮೂಲಧಾತುಗಳ ಪಟ್ಟಿ
ಈ ಕೆಳಗಿನ ಮೂಲಧಾತುಗಳು ಭೂಮಿಯಲ್ಲಿ ತೃಣಮಾತ್ರ ಇರುವುದರಿಂದ ಕೃತಕವಾಗಿ ಸಂಯೋಜಿಸಲ್ಪಟ್ಟವು.

ಮೂಲಧಾತುಗಳು
ಬೈಜಿಕ ಭೌತವಿಜ್ಞಾನ
ಡಾಕ್ ಯಾರ್ಡ್ ರೋಡ್

ಡಾಕ್ ಯಾರ್ಡ್ ರೋಡ್ ರೈಲ್ವೆ ಸ್ಟೇಷನ್ ಮುಂಬಯಿನ ಸಬರ್ಬನ್ ರೈಲ್ವೆ ಸೇವೆಯ ಅಡಿಯಲ್ಲಿರುವ, 'ಸೆಂಟ್ರೆಲ್ ರೈಲ್ವೆ,'ಯ 'ಹಾರ್ಬರ್ ಲೈನ್,' ವಿಭಾಗದಲ್ಲಿದೆ. ಇಲ್ಲಿಂದ 'ಮಝಗಾಂವ್ ಡಾಕ್ ಲಿಮಿಟೆಡ್,' ಬಂದರಿಗೆ ತೀರ ಹತ್ತಿರ. ನಡೆದೇ ಹೋಗಬಹುದು. 'ಮಝಗಾಂವ್,' ಸುತ್ತಮುತ್ತಲ ಪ್ರದೇಶಕ್ಕೆ ಇದು ಸಂಪರ್ಕ ಕಲ್ಪಿಸುತ್ತದೆ. 'ಡಾಕ್ ಯಾರ್ಡ್ ರೋಡ್', 'ಮಝಗಾಂವ್,' ನ ಒಂದು ಭಾಗವಷ್ಟೆ; ಸ್ಟೇಷನ್ ನಿಂದ ಸ್ವಲ್ಪ ದೂರದಲ್ಲಿ ,(೧೫ ನಿಮಿಷ ಕಾಲ್ನಡಿಗೆಯ ದೂರವಷ್ಟೆ)  ಸೇಲ್ಸ್ ಟ್ಯಾಕ್ಸ್ ಆಫೀಸ್ ಇದೆ.

ಇದನ್ನೂ ವೀಕ್ಷಿಸಿ 

ಜೋಸೆಫ್ ಬಾಪ್ಟಿಸ್ಟಾ ಗಾರ್ಡೆನ್ಸ್, ಹತ್ತಿರದಲ್ಲೇ ಇದೆ.

ಮುಂಬಯಿ ಹಾ
ಮುಂಬಯಿ
ಮುರುಡೇಶ್ವರ

ಮುರುಡೇಶ್ವರ ಉತ್ತರ ಕನ್ನಡ ಜಿಲ್ಲೆಯ ಭಟ್ಕಳ ತಾಲೂಕಿನಲ್ಲಿದೆ. ಇಲ್ಲಿರುವ ಮುರುಡೇಶ್ವರ ಸ್ವಾಮಿಯ ದೇವಸ್ಥಾನವು ಧಾರ್ಮಿಕ ಪುಣ್ಯ ಸ್ಥಳವಾಗಿದ್ದು, ಐತಿಹಾಸಿಕವಾಗಿ ಪ್ರಖ್ಯಾತಿಯನ್ನು ಹೊಂದಿದೆ. ಅರಬ್ಬೀ ಸಮುದ್ರದ  ತೀರದಲ್ಲಿರುವ ಈ ಊರು, ಪ್ರಪಂಚದ ಅತ್ಯಂತ ಎತ್ತರದ ಶಿವನ ವಿಗ್ರಹಕ್ಕೆ ಹೆಸರುವಾಸಿ ಯಾಗಿದೆ. ಮುರುಡೇಶ್ವರ ಕೇವಲ ಧಾರ್ಮಿಕ ಕ್ಷೇತ್ರ ಮಾತ್ರವಲ್ಲ, ಪ್ರವಾಸಿ ತಾಣವೂ ಆಗಿದೆ.

ಮುರುಡೇಶ್ವರದ ವೈಶಿಷ್ಟ್ಯ
ಮುರುಡೇಶ್ವರ ಕರ್ನಾಟಕ ಕರಾವಳಿ ಜಿಲ್ಲೆಯಾದ ಉತ್ತರ ಕನ್ನಡದ ಭಟ್ಕಳ ತಾಲೂಕಿನ ಒಂದು ಪುಣ್ಯ ಕ್ಷೇತ್ರ. ಮುರುಡೇಶ್ವರದಲ್ಲಿ ಶಿವನ ಲಿಂಗವಿದ್ದು, ಜೊತೆಗೆ ಏಷ್ಯಾದಲ್ಲಿಯೆ ೨ನೇ ಎತ್ತರದ ಶಿವನ ಪ್ರತಿಮೆ ಇದೆ ಮತ್ತು  ಜಗತ್ತಿನಲ್ಲಿಯೇ ಅತಿ ಎತ್ತರವಾದ ರಾಜ ಗೋಪುರವಿದೆ. ಇದು  ಧಾರ್ಮಿಕರನ್ನಷ್ಟೇ  ತನ್ನತ್ತ ಸೆಳೆಯದೆ ವಿಹಾರಿಗಳನ್ನೂ ಆಕರ್ಷಿಸುತ್ತಿದೆ. ಇತ್ತೀಚೆಗೆ ಇಲ್ಲಿ ರಾಮ, ಲಕ್ಷ್ಮಣ ಮತ್ತು ಸೀತಾ ಪ್ರತಿಮೆಯ ರಾಮಮಂದಿರವನ್ನು ಮತ್ತು ಶನಿ ದೇವಾಲಯವನ್ನು ಮಾಡಲಾಗಿದೆ. ಇಲ್ಲಿನ ಸಮುದ್ರದಲ್ಲಿ ಜಲ ಕ್ರೀಡೆ ಆಡುವುದೆ ಒಂದು ಅನನ್ಯ  ಅನುಭವ. ರಾಷ್ಟ್ರೀಯ ಹೆದ್ದಾರಿಯಿಂದ ಊರನ್ನು ಪ್ರವೇಶಿಸುವಾಗ ಮಹಾದ್ವಾರವು ಕಲಾತ್ಮಕವಾಗಿದ್ದು ದೇವಾಲಯದ ಬಳಿಸಾರಿದಂತೆ ಎರಡು ಆನೆಗಳು ಪ್ರವಾಸಿಗರ ಮನ ಸೆಳೆಯುತ್ತವೆ.

ಪುರಾಣದ ಕತೆ 
ಗೋಕರ್ಣದ ಆತ್ಮಲಿಂಗ ಸ್ಥಾಪನೆಯಾದಾಗಲೇ ರಾವಣನಿಂದಲೆ ಇನ್ನು ನಾಲ್ಕು ಲಿಂಗಗಳು ಈ ಜಿಲ್ಲೆಯಲ್ಲಿ ಸ್ಥಾಪಿಸಲ್ಪಟ್ಟವು ಎಂಬುದು ಪುರಾಣದ ಕತೆ. ಇನ್ನಿತರ ನಾಲ್ಕು ಕ್ಷೇತ್ರ ಗಳೆಂದರೆ ಮುರುಡೇಶ್ವರ, ಗುಣವಂತೇಶ್ವರ, ಧಾರೇಶ್ವರ ಮತ್ತು ಸಜ್ಜೇಶ್ವರ. ಮುರ್ಡೇಶ್ವರವು ಕಡಲದಂಡೆಯಲ್ಲಿದ್ದು ಪ್ರಾಚೀನಕಾಲದಿಂದಲೂ ಧಾರ್ಮಿಕತೆ ಹಾಗೂ ಐತಿಹಾಸಿಕ ತೆಗಳ ಪ್ರಸಿದ್ಧ ತಾಣವಾಗಿತ್ತು. 
ಅಂತೆಯೆ ಇಂದಿಗೂ ಅಲ್ಲಿ ಹಾಡುವಳ್ಳಿಯ ಸಾಳ್ವ ದೊರೆಗಳು ನಿರ್ಮಿಸಿದ ಬಸದಿ, ತೀರ್ಥಂಕರರ ಮೂರ್ತಿಗಳು, ಹಲವು ದೇವಾಲಯಗಳು, ಕೆರೆ, ವೀರರ ಮನೆ, ವೀರಗಲ್ಲು ಗಳು, ಮರದಿಂದ ತಯಾರಿಸಿದ ೧೬ ಮಾಸತಿಯರ ಕುರುಹುಗಳು, ಇವೆಲ್ಲಕ್ಕೂ ಕಿರೀಟವಿಟ್ಟಂತೆ ಸುಂದರ ನೆಲೆಯಲ್ಲಿ ಶೋಭಿಸುತ್ತಿರುವ ಮುರುಡೇಶ್ವರ ದೇವಾಲಯ ಹಾಗೂ ಹಳೆಯ ದೇವಾಲಯಗಳ ಅವಶೇಷಗಳನ್ನೆಲ್ಲ ಕಾಣಬಹುದು.

ಬಾಹ್ಯ ಸಂಪರ್ಕಗಳು

Murudeshwar 
Murudeshwar.org 
Meeting Lord Shiva in Murudeshwar 
Karnataka tourism 

ವರ್ಗ : ಭಾರತದ ಪ್ರಸಿದ್ದ ದೇವಾಲಯಗಳು
ಗುಲ್ಶನ್ ಬಾವ್ರಾ

ಗುಲ್ಶನ್ ಬಾವ್ರಾ(೧೯೩೭ - ೭ ಆಗಸ್ಟ್, ೨೦೦೯)ಖ್ಯಾತ ಹಿಂದಿ  ಚಿತ್ರ ಗೀತೆಗಳ ರಚನಾಕಾರ. ಗುಲ್ಶನ್ ಬಾವ್ರ ರವರು ಈಗಿನ ಪಾಕಿಸ್ಥಾನದಲ್ಲಿ ಜನಿಸಿದರು. ದೇಶವಿಭಜನೆಯ ಸಮಯದಲ್ಲಿ ಗುಲ್ಶನ್ ಬಾವ್ರಾರವರ ತಂದೆ-ತಾಯಿಗಳು ಕೊಲ್ಲಲ್ಪಟ್ಟರು. ಆಗ ಅವರು  ಭಾರತದ ಜೈಪುರಕ್ಕೆ ಬಂದು ಸ್ವಲ್ಪದಿನ ಇದ್ದರು.  ಅಲ್ಲಿಂದ ದೆಹಲಿಗೆ, ತೆರಳಿ, ಅಲ್ಲಿ ತಮ್ಮ ವಿಧ್ಯಾಭ್ಯಾಸವನ್ನು ನಡೆಸಿದರು. ಕಾಲೇಜಿನ ದಿನಗಳಲ್ಲಿ ಗುಲ್ಶನ್ ಬಾವ್ರಾ’ ರವರಿಗೆ ಬರೆಯುವ ಹುಚ್ಚು ಅಸಾಧ್ಯವಿತ್ತು.   ರೈಲ್ವೆ ವಿಭಾಗದಲ್ಲಿ ನೌಕರಿ ಹುಡುಕಿಕೊಂಡು ಮುಂಬಯಿಗೆ ಬಂದರು. ಗೀತರಚನೆಯಿಂದ ಸಿನಿಮಾರಂಗಕ್ಕೆ ಹೇಗಾದರೂ  ಸೇರಿಕೊಳ್ಳುವ ಸಾಧ್ಯತೆಗಳನ್ನು ಅವರು ತಮ್ಮ ಮನಸ್ಸಿನಲ್ಲಿ ಇಟ್ಟುಕೊಂಡೇಇದ್ದರು.  ೧೯೫೯ ರಲ್ಲಿ, ಕಾಲಕ್ರಮೇಣ, ’ಸಟ್ಟಾ ಬಝಾರ್,’ ಎಂಬ ಚಿತ್ರನಿರ್ಮಾಣದ ಸಮಯದಲ್ಲಿ, ಶಾಂತಿ ಪಟೇಲ್ ರವರು ಬಾವ್ರಾ,  ಎಂದು ಬದಲಾಯಿಸಲು ಸೂಚಿಸಿದರು. ಗುಲ್ಶನ್ ಬಾವ್ರಾರ ಬಾಲ್ಯದ ಹೆಸರು, ’ಗುಲ್ಶನ್ ಮೆಹ್ತಾ,’  ಎಂದು,  ತಮ್ಮ ೪೨ ವರ್ಷಗಳ ಜೀವನದಲ್ಲಿ ಸುಮಾರು ೨೪೦ ಗೀತೆಗಳನ್ನು ರಚಿಸಿದ್ದಾರೆ. ಅವುಗಳಲ್ಲಿ ಅರ್ಧದಷ್ಟು ಆರ್. ಡಿ ಬರ್ಮನ್ ದಾ ರವರು, ಸಂಗೀತ ಸಂಯೋಜಿಸಿದ್ದು.  ಗುಲ್ಶನ್ ಬಾವ್ರಾರವರ ಲೇಖನಿಯಿಂದ ಮೂಡಿದ ಕೆಲವು ಜನಪ್ರಿಯ ಗೀತೆಗಳು :

 ’ಆತಿ ರಹೇಗಿ ಬಹಾಂ ರೆ’ (ಕಸ್ಮೆ ವಾದೇಂ’)
 ’ಜೀವನ್ ಕೆ ಹರ್ ಮೋಡ್ ಪೆ ಮಿಲ್ ಜಾಯೆಂಗೆ ಹಮ್ ಸಫರ್’ (ಝೂಟ ಕಹೀಂ ಕಾ)
 ’ದುಖಿ ಪೆ ದುಖಿ ಹೊ’ (ಸತ್ತೆ ಪೆ ಸತ್ತ)
 ’ರಫೂ ಚಕ್ಕರ್ ಚಿತ್ರ,’ ದ ಗೀತೆಗಳೆಲ್ಲಾ.

೧೯೯೫ ರಲ್ಲಿ ಚಿತ್ರ ’ ಹಕೀಕತ್ ಚಿತ್ರದ ಗೀತೆ, " ಲೆ ಪಾಪಿಯಾಂ ಝಪ್ಪಿಯಾಂ ಪಾಲೇ ಹೂಂ ಜನರ ವಿಮರ್ಶಕರ ನಿಂದೆಗೆ ಒಳಗಾದರು. ಅಶ್ಲೀಲವೆಂಬ ಶಿರೋಪಟ್ಟಿಯೂ ಅವರ ಮುಡಿಗೇರಿತು. ಇದು ಅವರ ಸಿನೆಮಾ ಜೀವನದಲ್ಲಾದ ಒಂದು ದುರಂತ.  ಹೇಗೋ ಕಷ್ಟದಿಂದ ಬಂದ ಗಂಡಾಂತರದಿಂದ ಚೇತರಿಸಿಕೊಂಡರು.

ಗುಲ್ಶನ್ ಬಾವ್ರಾ, ನಟನೆಯನ್ನೂ ಮಾಡಿದ್ದಾರೆ
ಸುಮಾರು ೨೧ ಚಿತ್ರಗಳಲ್ಲಿ ನಟಿಸಿದ್ದಾರೆ. 'ಉಪ್ಕಾರ್',  'ಪವಿತ್ರ-ಪಾಪಿ', 'ಬೇಇಮಾನ್,'  'ಝಂಜೀರ್',  'ಇಂದ್ರಜೀತ್ ' ಮತ್ತು  'ಜ್ವಾರ್ ಭಾಟ',  ಅವರ ಕೊನೆಯ  ಎರಡು ಚಿತ್ರಗಳು ಇಂಗ್ಲೀಷ್, ಭಾಷೆಯಲ್ಲಿದ್ದವು. 'ಬಾಬು, ದೇಸಿ ಮೇಮ್',  ಮತ್ತು, 'ಝುಲ್ಮಿ'.

೪೨ ವರ್ಷಗಳ ಸಿನಿಮಾರಂಗದಲ್ಲಿ, ೨೪೦ ಗೀತೆಗಳ ರಚನೆ
' ಚಂದ್ರಸೇನ,'   ಎಂಬ ಚಿತ್ರಕ್ಕೆ ಕಲ್ಯಾಣ್ಜಿ ಅವರನ್ನು ಆರಿಸಿಕೊಂಡರು.  ಗುಲ್ಶನ್ ಬಾವ್ರಾರವರು ಚಲನಚಿತ್ರರಂಗಕ್ಕೆ ಪಾದಾರ್ಪಣೆಮಾಡಿ ಸುಮಾರು , ೪೨ ವರ್ಷಗಳ ಅವಧಿಯಲ್ಲಿ ವೃತ್ತಿಜೀವನದಲ್ಲಿದ್ದರು. ಬಾವ್ರಾ ರವರ ಚಿತ್ರಗಳ ಸಂಗೀತ ಸಂಯೋಜನೆಯನ್ನು, ಆದಿನಗಳ, ಪ್ರಖ್ಯಾತ ಸಂಯೋಜಕ, 'ಆರ್. ಡಿ. ಬರ್ಮನ್'  ಮಾಡಿದ್ದರು.

ಫಿಲ್ಮ್ ಫೇರ್ ಪ್ರಶಸ್ತಿ
'ಯಾರಿ ಹೈ ಇಮಾನ್ ಮೇರಾ',  ಚಿತ್ರದ ಹಾಡಿಗೆ 'ಫಿಲ್ಮ್ ಫೇರ್ ಪ್ರಶಸ್ತಿ ಪುರಸ್ಕೃತರಾಗಿದ್ದರು,'  ಇನ್ನೂ ಹಲವಾರು ’ಸೂಪರ್ ಹಿಟ್ ಚಲನ-ಚಿತ್ರ,’ ಗಳಿಗೆ ಗೀತೆಗಳನ್ನು ಬರೆದು, ಚಿತ್ರ ವೀಕ್ಷಕರ ಪ್ರೀತಿಗೆ ಪಾತ್ರರಾಗಿದ್ದಾರೆ.

ಗುಲ್ಶನ್ ಬಾವ್ರಾರವರು ರಚಿಸಿದ, ಕೆಲವು ಅವಿಸ್ಮರಣೀಯ ಚಿತ್ರ-ಗೀತೆಗಳು

 ಮೇರೀ ದೇಶ್ ಕಿ ಧರ್ತೀ’ (ಉಪ್ಕಾರ್ ಚಿತ್ರ)
 ಸನಮ್ ತೇರೀ ಕಸಮ್, (
 ಅಗರ್ ತುಮ್ ನ ಹೋತೆ,

ಮರಣ
೭೨ ವರ್ಷ ಪ್ರಾಯದ,  ಕಳೆದ ಕೆಲವು ತಿಂಗಳುಗಳಿಂದ ಹಾಸಿಗೆ ಹಿಡಿದಿದ್ದರು. ಮುಂಬಯಿ ನ ಉಪನಗರ, ಬಾಂದ್ರದ ತಮ್ಮ ನಿವಾಸದಲ್ಲಿ, ಶುಕ್ರವಾರ, ೭, ಆಗಸ್ಟ್, ೨೦೦೯ ರಂದು, ಬೆಳಗಿನ ಜಾವದಲ್ಲಿ  ಹೃದಯಾಘಾತದಿಂದ ಮರಣಿಸಿದರು.  ಗುಲ್ಶನ್ ಬಾವ್ರಾ, ಪತ್ನಿ, ಅಂಜು ರವರನ್ನು ಅಗಲಿದ್ದಾರೆ. ಮರಣಾನಂತರ  ಗುಲ್ಶನ್ ಬಾವ್ರಾ, ತಮ್ಮ ಇಡೀ ದೇಹವನ್ನು ಹಾಗೂ ನೇತ್ರದಾನಮಾಡಲು. ಇಚ್ಛಿಸಿದ್ದರು.  ಅದರಂತೆ,  ಮರಣ ಸಂಭವಿಸಿದ  ಕೆಲವೇ ನಿಮಿಶಗಳಲ್ಲಿ  ಬಾಂದ್ರ ದ  ಅವರ ’ಪಾಲೀ ಹಿಲ್ ರೆಸಿಡೆನ್ಸ್,’  ನಿಂದ,  ಪಾರ್ಥಿವ ಶರೀರವನ್ನು ಸರಕಾರಿ ಸ್ವಾಮ್ಯದ, 'ಜೆ. ಜೆ. ಆಸ್ಪತ್ರೆ,' ಗೆ ಒಯ್ಯಲಾಯಿತು, ಎನ್ನುವ ವಿಶಯವನ್ನು ಅವರ ಪಡೋಸಿಯವರಾದ ಮೋನಿಕಾಖನ್ನರವರು ತಿಳಿಸಿದರು, ಹಾಗೂ ಅವರ ಇಚ್ಛೆಯಂತೆ ಎರಡೂಕಣ್ಣುಗಳನ್ನು, ಹಾಗೂ ದೇಹವನ್ನೂ,  ದಾನವಾಗಿ ಸ್ವೀಕರಿಸಲಾಯಿತು.

’ಗುಲ್ಶನ್ ಬಾವ್ರಾ,’ ರವರ ’ಚೌಥ-ವಿಧಿಗಳು’
ಅಂತ್ಯ ವಿಧಿಗಳು,  ಖಾರ್-ಲಿಂಕ್ ರೋಡ್ ನ, ’ಆರ್ಯ ಸಮಾಜ್’, ನಲ್ಲಿ ವ್ಯವಸ್ಥೆಗೊಳಿಸಲಾಗಿತ್ತು.

ಚಲನಚಿತ್ರ ಸಂಕಲನಕಾರರು
ಚಲನಚಿತ್ರ ಸಂಭಾಷಣೆ ರಚನೆಕಾರರು
ಮೋಹನ್ ಶೆಣೈ

ಹಿರಿಯ ಉದ್ಯಮಿ, 'ಮಂಗಳೂರು ನಗರದ ವೆಸ್ಟ್ ಕೋಸ್ಟ್ ಪೇಪರ್ ಅಂಡ್, ಸ್ಟೇಶನೆರಿ ಸಂಸ್ಥೆ,' ಯಮಾಲಕ,  ’ಮೋಹನ್ ಶೆಣೈ’, ರವರು, 'ರಾಷ್ಟ್ರೀಯ ಸ್ವಯಂ ಸೇವಕ ಸಂಘ,' ದ ಹಿರಿಯ ಸ್ವಯಂ ಸೇವಕರು,  ಪತ್ನಿ,  ಹೆಸರಾಂತ ಕನ್ನಡ ಲೇಖಕಿ, ಕಾದಂಬರಿಕಾರ್ತಿ-'ಶ್ರೀಮತಿ, ಪದ್ಮಾ ಶೆಣೈ'.

'ಭಾರತೀಯ ಜನಸಂಘ,' ದ ಕಾರ್ಯಕರ್ತರಾಗಿದ್ದ ಶೆಣೈರವರು
ಭಾರತೀಯ ಜನಸಂಘದ ಹಿರಿಯ ಮುತ್ಸದ್ಧಿಯಾಗಿರುವ  ಯು. ಮೋಹನ್ ಆರ್. ಶೆಣೈ,  ರವರು, ೧೯೫೬ ರಲ್ಲಿ, ಮಂಗಳೂರು ನಗರ ಸಭೆಗೆ, ಜನಸಂಘದಿಂದ ಆಯ್ಕೆಯಾದ ಪ್ರಥಮ ಪ್ರಥಮ ಸದಸ್ಯರಾಗಿದ್ದರು. ಮಂಗಳೂರಿನಲ್ಲಿ, 'ಆರೆಸ್ಸೆಸ್,'  ನ ಶಾಖೆಯಲ್ಲಿ ಮೊದಲಿನಿಂದಲೂ,   ಜಿಲ್ಲಾಮಟ್ಟದ ಕಾರ್ಯವಾಹಕರಾಗಿ, ಸಂಘದ ಶಾಖೆಯನ್ನು ಬೆಳೆಸುವುದರಲ್ಲಿ, ಸಕ್ರಿಯರಾಗಿ ಪಾಲ್ಗೊಂಡಿದ್ದರು. ೧೯೭೫ ರಲ್ಲಿ ತುರ್ತುಪರಿಶ್ತಿತಿಯ ಸಂದರ್ಭದಲ್ಲಿ, 'ಮೀಸಾಭಂಧನ,' ಕ್ಕೊಳಗಾಗಿದ್ದರು.
'ಸಂಘ ನಿಕೇತನ,' ದ ವಾರ್ಷಿಕ ಶ್ರೀ ಗಣೇಶೋತ್ಸವ ಸಮಿತಿಯಲ್ಲಿ ವಿವಿಧಮಟ್ಟದಲ್ಲಿ  ಪದಾಧಿಕಾರಿಯಾಗಿ ದುಡಿದಿದ್ದಾರೆ.

ನಿಧನ
ನಿಧನದ ಮುಂಚೆ,  ಮೋಹನ್ ಶೆಣೈ ರವರು, 'ಮಂಗಳೂರು ನಗರದ ಮಾರ್ಕೆಟ್ ರೋಡ್ ವ್ಯಾಪಾರಿಗಳಸಂಘ,' ದ ಅಧ್ಯಕ್ಷರಾಗಿ ಸೇವೆಸಲ್ಲಿಸುತ್ತಿದ್ದರು. ಯು. ಮೋಹನ್ ಆರ್. ಶೆಣೈ ತಮ್ಮ 'ಕೊಡಿಯಾಲಗುತ್ತು ವೆಸ್ಟ್,'  ಸಮೀಪದ ಸ್ವಂತಗೃಹದಲ್ಲಿ,  ೭, ಆಗಸ್ಟ್, ೨೦೦೯ ರಂದು, ನಿಧನರಾದರು.  ಮೃತರು, ಪತ್ನಿ, ಪದ್ಮಾ ಶೆಣೈ,  ಮತ್ತು ಇಬ್ಬರು ಪುತ್ರರನ್ನು ಅಗಲಿದ್ದಾರೆ. ಡಾ. ಎಮ್. ಆರ್. ಶೆಣೈ,(ಮಂಗಳೂರಿನಲ್ಲಿದ್ದಾರೆ)   ಮತ್ತು ಡಾ. ಸುರೇಂದ್ರ ಶೆಣೈ (ಅಮೆರಿಕದಲ್ಲಿದ್ದಾರೆ)

 ವರ್ಗ : ಚುಟುಕು
ಆಲದಹಳ್ಳಿ ರಂಗನಾಥ ಸ್ವಾಮಿ ಬೆಟ್ಟ

ಆಲದಹಳ್ಳಿ ಒಂದು ಕುಗ್ರಾಮ. ಈ ಕುಗ್ರಾಮದಲ್ಲಿ ಒಂದು ಸಣ್ಣ ಬೆಟ್ಟದ ಮೇಲೆ ರಂಗನಾಥ ಸ್ವಾಮಿ ದೇವಾಲಯವಿದೆ. ದೇವಾಲಯದ ಪಕ್ಕದಲ್ಲಿ ಒಂದು ದೊಡ್ಡ ಆಲದ ಮರವಿದೆ. ಇದರಿಂದಾಗಿ ಈ ದೇವಾಲಯಕ್ಕೆ ಆಲದ ಮರದ ರಂಗನಾಥ ಸ್ವಾಮಿ ದೇವಾಲಯವೆಂಬ ಹೆಸರಿದೆ. 
ಆಲದಹಳ್ಳಿ ಗ್ರಾಮವು ಬೆಂಗಳೂರು-ತುಮಕೂರು ರಾಷ್ಟ್ರೀಯ ಹೆದ್ದಾರಿ-೪ ರಿಂದ ೨ ಕಿ.ಮೀ ದೂರದಲ್ಲಿ ಬೆಂಗಳೂರಿನಿಂದ ಸುಮಾರು ೪೫ ಕಿ.ಮೀ ದೂರದಲ್ಲಿದೆ. ಬೆಂಗಳೂರಿನಿಂದ ತುಮಕೂರಿಗೆ ಹೋಗುವಾಗ ಮಹಿಮಾಪುರ ಕ್ರಾಸ್ ಆದ ಮೇಲೆ ಸುಮಾರು ಒಂದು ಕಿ.ಮೀ ನಂತರ ಎಡಬಾಗದಲ್ಲಿ ಆಲದಹಳ್ಳಿಗೆ ಹೋಗಲು ಒಂದು ಸಣ್ಣ ಜಲ್ಲಿ ರಸ್ತೆ ಇದೆ. ಇದರಲ್ಲಿ ಸುಮಾರು ೨ ಕಿ.ಮೀ ಪ್ರಯಾಣ ಮಾಡಿದರೆ ಬೆಟ್ಟದ ಕೆಳಭಾಗವನ್ನು ತಲುಪಬಹುದು. ಬೆಟ್ಟದ ಕೆಳಭಾಗದಲ್ಲಿ ಒಂದು ಬೃಹದಾಕಾರದ ಬಂಡೆ ನೆಲದಿಂದ ಮೇಲಕ್ಕೆ ಚಾಚಿಕೊಂಡು ಒಂದು ಗುಹೆಯನ್ನು ನಿರ್ಮಿಸಿದೆ. ಇಲ್ಲಿ ಲಕ್ಷ್ಮಿ ವಿಗ್ರಹವಿದ್ದು, ಈ ದೇವಾಲಯವನ್ನು "ಗುಹೆ ಲಕ್ಷ್ಮಮ್ಮ" ದೇವಾಲಯ ಎಂದು ಕರೆಯುತ್ತಾರೆ.
ಬೆಟ್ಟದ ಮೇಲೆ ಇರುವ ರಂಗನಾಥ ಸ್ವಾಮಿ ದೇವಾಲಯ ಸುಂದರವಾಗಿದೆ. ಇಲ್ಲಿ ಪ್ರತಿದಿನ ಬೆಳಗ್ಗೆ ಪೂಜೆ ನಡೆಯುತ್ತದೆ. ಶನಿವಾರಗಳಂದು ವಿಶೇಷ ಪೂಜೆ ನಡೆಯುತ್ತದೆ.
ಬೆಂಗಳೂರು ಗ್ರಾಮಾಂತರ ಜಿಲ್ಲೆ
೧೮೮೩

೧೮೮೩ (MDCCCLXXXIII) ಗ್ರೆಗೋರಿಯನ್ ಪಂಚಾಂಗದ ಸೋಮವಾರ ಆರಂಭವಾದ ವರ್ಷವಾಗಿತ್ತು. ಇದು ೧೯ನೆ ಶತಮಾನದ ೮೩ನೆ ವರ್ಷ.

ಪ್ರಮುಖ ಘಟನೆಗಳು 
 ಏಪ್ರಿಲ್ ೫ - ದ್ರವ ಆಮ್ಲಜನಕವನ್ನು ಮೊದಲ ಬಾರಿಗೆ ದ್ರವೀಕರಿಸಲಾಯಿತು.
 ಮೇ ೨೪ - ಬ್ರೂಕ್ಲಿನ್ ಸೇತುವೆಯನ್ನು ಸಂಚಾರಕ್ಕಾಗಿ ತೆರೆಯಲಾಯಿತು.
 ಸೆಪ್ಟೆಂಬರ್ ೧೫ - ಮುಂಬೈಯಲ್ಲಿ ಮುಂಬಯಿ ನ್ಯಾಚುರಲ್ ಹಿಸ್ಟರಿ ಸೊಸೈಟಿ ಸ್ಥಾಪನೆ.

ಜನನ 
 ಜನವರಿ ೧ - ಇಚಿರೊ ಹತೊಯಾಮ, ಜಪಾನಿನ ಪ್ರಧಾನಮಂತ್ರಿ (ನಿ. ೧೯೫೯)
 ಜನವರಿ ೩ - ಕ್ಲೆಮೆಂಟ್ ಎಟ್ಲೀ, ಯುನೈಟೆಡ್ ಕಿಂಗ್ಡಂನ ಪ್ರಧಾನಮಂತ್ರಿ (ನಿ. ೧೯೬೭)
 ಮಾರ್ಚ್ ೧೯ - ವಾಲ್ಟರ್ ಹೇವರ್ಥ್, ಬ್ರಿಟಿಷ್ ರಸಾಯನಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೫೦)
 ಏಪ್ರಿಲ್ ೧೫ - ಸ್ಟಾನ್ಲಿ ಬ್ರೂಸ್, ಆಸ್ಟ್ರೇಲಿಯಾದ ಪ್ರಧಾನಮಂತ್ರಿ (ನಿ. ೧೯೬೭)
 ಜೂನ್ ೨೪ - ವಿಕ್ಟರ್ ಫ್ರಾನ್ಜ್ ಹೆಸ್ಸ್, ಆಸ್ಟ್ರಿಯಾದ ಭೌತಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೬೪)
 ಅಕ್ಟೋಬರ್ ೮ - ಒಟ್ಟೊ ಹೆನ್ರಿಕ್ ವಾರ್ಬರ್ಗ್, ಜರ್ಮನ್ ವಿಜ್ಞಾನಿ, ವೈದ್ಯಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೭೦)

ನಿಧನ 
 ಫೆಬ್ರುವರಿ ೧೭ - ವಾಸುದೇವ್ ಬಲವಂತ್ ಫಡ್ಕೆ, ಭಾರತದ ಕ್ರಾಂತಿಕಾರಿ (ಜ. ೧೮೪೫)
ಸಯಾನ್



'Sion' (Marathi: शीव) (Portuguese old name Sião) 

'ಸಯಾನ್', ಅಥವಾ 'ಸಾಯನ್,' ಎಂದು ಕರೆಯುವ ಮುಂಬಯಿನಗರದ ಒಂದು ಉಪನಗರ. ೧೫೪೩, ರಲ್ಲಿ  ಪೋರ್ಚುಗೀಸರು, ಮುಂಬಯಿ ಬಂದರಿನ ಆಡಳಿತವನ್ನು ಬಲವಂತವಾಗಿ ತಮ್ಮ ಕೈಗೆ ತೆಗೆದುಕೊಂಡು, ತಮ್ಮ ’ಜೆಸ್ಸ್ಯೂಟ್ ಧರ್ಮ ಗುರುಗಳಿಗೆ’, ಒಪ್ಪಿಸಿದರು. ಆಗ ಅವರು ಸಯಾನ್ ಬಳಿಯ  ಬೆಟ್ಟದಮೇಲೆ ಈಗಿನ ಸಯಾನ್ ರೈಲ್ವೆ ಸ್ಟೇಷನ್ ಹತ್ತಿರ, ಚಾಪೆಲ್ ಕಟ್ಟಿದರು. ಅದಕ್ಕೆ  ’ಮೌಂಟ್ ಝಿಯಾನ್’ ಎಂಬ ಹೆಸರಿಟ್ಟರು. ಜೆರುಸಲೆಮ್ ಭಾಷೆಯಲ್ಲಿ ’ಸಯಾನ್,’  ಹಾಗೂ  ಮರಾಠಿಭಾಷೆಯಲ್ಲಿ ’ ಶಿವ್,’ ಎಂದು ನಾಮಕರಣವಾಗಿದೆ. ’ಶಿವ್’ ಅಂದರೆ, ನಿಯಮಿತ ಜಾಗ ,ಅಥವಾ ಸರಹದ್ದು ಎಂದರ್ಥ. ಉತ್ತರ ಮುಂಬಯಿಗೂ ದಕ್ಷಿಣ ಮುಂಬಯಿಗೂ ಮಧ್ಯದ ಜಾಗ. ೧೭ ನೆಯ ಶತಮಾನದಲ್ಲಿ 'ಸಯಾನ್,' ಒಂದು ಚಿಕ್ಕ ಗ್ರಾಮ ಅಲ್ಲಿ ಬೆಳೆಯಿತು. ಈಗಿನ ಮುಂಬಯಿ ಹಾಗೂ, ’ಸಾಲ್ಸೆಟ್ ದ್ವೀಪ’, ದ ಭಾಗದಲ್ಲಿ. ಅಂದಿನ ಮುಂಬಯಿನಗರ ಒಟ್ಟು ೭ ದ್ವೀಪಗಳ ನಗರಿ. ಆ  ದ್ವೀಪಗಳ ಮಧ್ಯೆ, ನೀರು, ಗುಡ್ಡ ಬೆಟ್ಟ, ಹಳ್ಳ-ಕೊಳ್ಳ, ಕೊಚ್ಚೆ ಪ್ರದೇಶಗಳಿದ್ದವು. ನೆಲ ಸಮತಟ್ಟಾಗಿರಲಿಲ್ಲ. ಮುಂಬಯಿನ ಕಲ್ಪನೆ, ಉತ್ತರ ದಿಕ್ಕನ ಮಾತ್ರ. ’ಮಾಟುಂಗಾ ಉಪನಗರ’ ವನ್ನು ತಲುಪಲು, ನೂರಾರು  ವರ್ಷಗಳೇ ಬೇಕಾಯಿತು. ’ಯೂರೋಪಿಯನ್ನರು’ ಹಾಗೂ ’ಬ್ರಿಟಿಷ್’, ’ಪೋರ್ಚುಗೀಸ್’ ಜನ, ಉತ್ತರ ಮುಂಬಯಿನ ಕಡೆಗೆ ಬರಲು ಇಚ್ಛಿಸುತ್ತಿರಲಿಲ್ಲ. ಹಾಗಾಗಿ ಅವರು ಕಟ್ಟಿದ ಭವ್ಯ ಕಟ್ಟಡಗಳು, ಅರಬ್ಬೀ ಸಮುದ್ರದ ಅಂಚಿನಲ್ಲಿ ಇದ್ದವು. ಅವರ ಆಸಕ್ತಿ,’ಕೊಲಾಬಾ,’ ಮುಂತಾದ ಜಾಗಗಳಿಗೆ ಮಾತ್ರ ಸೀಮಿತವಾಗಿತ್ತು.

’ಬ್ರೀಟಿಷ್ ಕಂಪನಿ ಸರ್ಕಾರ,’ ಮುಂಬಯಿನ ಆಧಿಪತ್ಯವನ್ನು ತೆಗೆದುಕೊಂಡನಂತರ
’ಬ್ರೀಟಿಷ್ ಕಂಪನಿ ಸರ್ಕಾರ,’ ಮುಂಬಯಿನ ಆಧಿಪತ್ಯ ವಹಿಸಿಕೊಂಡ ನಂತರ ಗಮನಾರ್ಹ ಬದಲಾವಣೆಗಳು ನಡೆದು,  ಅವರುಗಳು,  ಭಾರಿ-ಭಾರಿ ಕಲ್ಲುಬಂಡೆಗಳು ಮತ್ತು ಮಣ್ಣುಗಳಿಂದ ಮುಚ್ಚಿ, ಅರಬ್ಬೀ ಸಮುದ್ರದಿಂದ ಭೂಮಿಯನ್ನು ವಶಕ್ಕೆ ಪಡೆಯುವ ಪರಿಪಾಠ ವನ್ನು ಜಾರಿಗೆ ತಂದರು.  ಇದನ್ನೇ ಇಂಗ್ಲೆಂಡ್ ನಿಂದ  ಮುಂಬಯಿಗೆ ಆಗಮಿಸಿದ ಅಧಿಕಾರಿಗಳೆಲ್ಲಾ ತಮ್ಮ ಪ್ರಮುಖ-ಆದ್ಯತೆಯಾಗಿ ತೆಗೆದುಕೊಂಡು ಮುಂದುವರೆದರು.  ’ಬ್ಯಾಕ್ ಬೇ ರೆಕ್ಲಮೇಶನ್,’  ಎಂಬ ಹೆಸರು ಬಂದಿದ್ದು ಅದಕ್ಕಾಗಿಯೆ.

ಆಧಾರ ಹಾಗೂ ಅನ್ವಯಿಸುವ ಲೇಖನಗಳು : 

1. ^ D'Cunha, Jose Gerson (1900). "IV The Portuguese Period". The Origins of Bombay (3 ed.). Bombay: Asian Educational Services. pp. 265. ISBN 81-206-0815-1. http://books.google.co.in/books?id=miD5YO05jpUC&dq=the+origins+of+bombay&client=firefox-a. Retrieved on 2009-01-04.

ಇದನ್ನೂ ನೋಡಿ :

 Sion Fort

ಮುಂಬಯಿ
೧೮೮೫

೧೮೮೫ (MDCCCLXXXV) ಗ್ರೆಗೋರಿಯನ್ ಪಂಚಾಂಗದ ಗುರುವಾರ ಆರಂಭವಾದ ವರ್ಷವಾಗಿತ್ತು. ಇದು ೧೯ನೆ ಶತಮಾನದ ೮೫ನೆ ವರ್ಷ.

ಪ್ರಮುಖ ಘಟನೆಗಳು 
 ಮಾರ್ಚ್ ೩ - ಅಮೇರಿಕನ್ ಟೆಲಿಫೋನ್ ಮತ್ತು ಟೆಲಿಗ್ರಾಫ್ (ಏಟಿ ಅಂಡ್ ಟಿ) ನ್ಯೂಯಾರ್ಕ್‍ನಲ್ಲಿ ಸ್ಥಾಪನೆ.

ಜನನ 
 ಫೆಬ್ರುವರಿ ೭ - ಸಿಂಕ್ಲೇರ್ ಲೂಯಿಸ್, ಅಮೇರಿಕಾದ ಲೇಖಕ, ನೊಬೆಲ್ ಪ್ರಶಸ್ತ್ರಿ ಪುರಸ್ಕೃತ (ನಿ. ೧೯೫೧)
 ಆಗಸ್ಟ್ ೧ - ಜಾರ್ಜ್ ಡಿ ಹೆವೆಸ್ಕಿ, ಹಂಗರಿಯ ರಸಾಯನಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೬೬)
 ಅಕ್ಟೋಬರ್ ೭ - ನೀಲ್ಸ್ ಬೋಹ್ರ್, ಡ್ಯಾನಿಷ್ ಭೌತಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೬೨)
 ಅಕ್ಟೋಬರ್ ೧೧ - ಫ್ರಾಂಕೋಯಿಸ್ ಮೊರಿಯಾಕ್, ಫ್ರೆಂಚ್ ಲೇಖಕ, ನೊಬೆಲ್ ಪ್ರಶಸ್ತ್ರಿ ಪುರಸ್ಕೃತ (ನಿ. ೧೯೬೨)
 ಡಿಸೆಂಬರ್ ೨ - ಜಾರ್ಜ್ ಮೈನೊಟ್, ಅಮೇರಿಕಾದ ವೈದ್ಯ, ವೈದ್ಯಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಪುರಸ್ಕೃತ (ನಿ. ೧೯೫೦)

ನಿಧನ 
 ಜುಲೈ ೨೩ - ಯುಲಿಸಿಸ್ ಎಸ್. ಗ್ರಾಂಟ್, ೧೮ನೆಯ ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿ. 
 ನವೆಂಬರ್ ೨೫ - ಥಾಮಸ್ ಹೆಂಡ್ರಿಕ್ಸ್, ೨೧ನೆಯ ಅಮೇರಿಕ ಸಂಯುಕ್ತ ಸಂಸ್ಥಾನದ ಉಪರಾಷ್ಟ್ರಪತಿ.
೧೮೯೪

೧೮೯೪ (MDCCCLXCIV) ಗ್ರೆಗೋರಿಯನ್ ಪಂಚಾಂಗದ ಸೋಮವಾರ ಆರಂಭವಾದ ವರ್ಷವಾಗಿತ್ತು. ಈ ವರ್ಷದ 365 ದಿನಗಳ ಇತ್ತು.

ಪ್ರಮುಖ ಘಟನೆಗಳು 
 ಏಪ್ರಿಲ್ 16 - ಮ್ಯಾಂಚೆಸ್ಟರ್ ಸಿಟಿ ಫುಟ್ಬಾಲ್ ಕ್ಲಬ್ ಇಂಗ್ಲೆಂಡ್ ರಚನೆಯಾಗುತ್ತದೆ.
 ಜೂನ್ ೨೩ - ಪ್ಯಾರಿಸ್‍ನಲ್ಲಿ ಅಂತರರಾಷ್ಟ್ರೀಯ ಒಲಿಂಪಿಕ್ ಸಮಿತಿಯ ಸ್ಥಾಪನೆ.
 ಜೂನ್ ೩೦- ಲಂಡನ್‍ನ ಟವರ್ ಸೇತುವೆ ಸಂಚಾರಕ್ಕೆ ತೆರವು.

ಜನನ 
 ಜನವರಿ ೧ - ಸತ್ಯೇಂದ್ರ ನಾಥ ಬೋಸ್, ಭಾರತದ ಭೌತಶಾಸ್ತ್ರಜ್ಞ (ನಿ. ೧೯೭೪)
 ಏಪ್ರಿಲ್ ೧೦ - ಘನಶ್ಯಾಮ್ ದಾಸ್ ಬಿರ್ಲಾ, ಭಾರತದ ಉದ್ಯಮಿ (ನಿ. ೧೯೮೨)
 ಮೇ ೨೦ - ಚಂದ್ರಶೇಖರೇಂದ್ರ ಸರಸ್ವತಿ, ಭಾರತೀಯ ಧಾರ್ಮಿಕ ವಿದ್ವಾಂಸ (ನಿ. ೧೯೯೪)
 ಜುಲೈ ೧೯ - ಖ್ವಾಜ ನಜೀಮುದ್ದೀನ್, ಪಾಕಿಸ್ತಾನದ ಪ್ರಧಾನಮಂತ್ರಿ (ನಿ. ೧೯೬೫)

ನಿಧನ 
 ಏಪ್ರಿಲ್ ೮ - ಬಂಕಿಮ್ ಚಂದ್ರ ಚಟೋಪಾಧ್ಯಾಯ, ಬಂಗಾಳಿ ಕವಿ (ಜ. ೧೮೩೮)
 ಡಿಸೆಂಬರ್ ೨೮ - ಚಾಮರಾಜ ಒಡೆಯರ್, ಮೈಸೂರಿನ ಮಹಾರಾಜ (ಜ. ೧೮೬೩)
ಚಿಕ್ಕಜಾಜೂರು

ಚಿಕ್ಕಜಾಜೂರು ಕರ್ನಾಟಕ ರಾಜ್ಯದ ಚಿತ್ರದುರ್ಗ ಜಿಲ್ಲೆಯ ಹೊಳಲ್ಕೆರೆ ತಾಲೂಕಿನಲ್ಲಿರುವ ಗ್ರಾಮ.

ಜನಸಂಖ್ಯೆ
೨೦೦೧ರ ಭಾರತದ ಜನಗಣತಿಯ ಅಂಕಿ-ಅಂಶಗಳ ಪ್ರಕಾರ ಚಿಕ್ಕಜಾಜೂರಿನಲ್ಲಿ ಒಟ್ಟಾರೆ, ೫,೯೮೬ ಜನರಿದ್ದರು. ಅವರಲ್ಲಿ  ೨,೯೭೧ ಗಂಡಸರು ಮತ್ತು ೩,೦೧೫ ಹೆಂಗಸರಿದ್ದರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು 
 ಚಿತ್ರದುರ್ಗ ಜಿಲ್ಲೆಯ ಅಧಿಕೃತ ತಾಣ

ಚಿತ್ರದುರ್ಗ ಜಿಲ್ಲೆ
ಹಿನ್ನೆಲೆ ಗಾಯನ

ಹಿನ್ನೆಲೆ ಗಾಯನವು ಒಬ್ಬ ಗಾಯಕನ (ಗಾಯಕಿಯ) ಗಾಯನವನ್ನು ಚಲನಚಿತ್ರಗಳಲ್ಲಿ ಬಳಕೆಗಾಗಿ ಪೂರ್ವಭಾವಿಯಾಗಿ ಧ್ವನಿಮುದ್ರಿಸಿಲಿಡಲಾಗುವ ಒಂದು ಪ್ರಕ್ರಿಯೆ. ಧ್ವನಿವಾಹಿನಿಗಳಿಗಾಗಿ ಧ್ವನಿಮುದ್ರಿಸಿಡಲಾದ ಹಿನ್ನೆಲೆ ಗಾಯಕರ ಹಾಡುಗಳಿಗೆ ಕ್ಯಾಮೆರಾದ ಎದುರು ಚಿತ್ರನಟರು ಅಥವಾ ಚಿತ್ರನಟಿಯರು ತಮ್ಮ ತುಟಿಗಳ ಚಲನೆಯನ್ನು ಹೊಂದಿಸುತ್ತಾರೆ.

ವಿಶೇಷವಾಗಿ ಭಾರತೀಯ ಉಪಖಂಡದಲ್ಲಿ ನಿರ್ಮಿಸಲಾದ ದಕ್ಷಿಣ ಏಷ್ಯಾದ ಚಲನಚಿತ್ರಗಳು ಈ ತಂತ್ರವನ್ನು ಬಳಸುತ್ತವೆ.

ಭಾರತ ಸಿನಿಮಾ
ಹಿನ್ನೆಲೆ ಗಾಯಕರು
ಹಿನ್ನೆಲೆ ಗಾಯಕಿಯರು

ಉಲ್ಲೇಖಗಳು
ಕಲಾಸಿಪಾಳ್ಯಂ

ಬೆಂಗಳೂರಿನ ಅತ್ಯಂತ ಅವಿಶ್ರಾಂತ ಕಾರ್ಯಚಟುವಟಿಕೆಯ ವ್ಯಾಪಾರ ಸ್ಥಳಗಳಲ್ಲೊಂದು. ೧೯೪೦ ರಲ್ಲಿ ಆಗಿನ ಮೈಸೂರಿನ ದಿನಾನರಾಗಿದ್ದ, 'ಸರ್, ಮಿರ್ಜಾ  ಇಸ್ ಮೈಲ್' ರವರು ಇದನ್ನು ಸ್ಥಾಪಿಸಿದ್ದರು. ಇದು ದಕ್ಷಿಣ-ಪಶ್ಚಿಮ ಬೆಂಗಳೂರಿನಲ್ಲಿದೆ. ಇದು 'ಸಿಟಿ ಕೃಷ್ಣರಾಜೇಂದ್ರ ಮಾರುಕಟ್ಟೆ' ಗೆ ಹತ್ತಿರ. ಮೊದಲು, ದೊಡ್ಡಣ್ಣ ಹಾಲ್ ಇಲ್ಲೇ ಇತ್ತು. 'ಕೋಟೆ ವೆಂಕಟಾರಮಣಸ್ವಾಮಿ ದೇವಸ್ಥಾನ,'  ಹತ್ತಿರದಲ್ಲೇ ಇದೆ. 'ಟಿಪ್ಪೂಸ್ತುಲ್ತಾನನ ಬೇಸಿಗೆ-ಅರಮನೆ,  ಹಾಗೂ ಶಸ್ತ್ರಾಗಾರ, ಬೆಂಗಳೂರು ಕೋಟೆ ಮತ್ತು 'ಜಲಕಂಟೇಶ್ವರ ದೇವಸ್ಥಾನ', ಗಳೂ ಇದರ ಬಳಿಯೇ ಇವೆ.

ಬಹಳ ವರ್ಷಗಳವರೆಗೆ,  ಇದೇ ಬೆಂಗಳೂರಿನ 'ಪ್ರಮುಖ ಬಸ್ ನಿಲ್ದಾಣ',ವಾಗಿತ್ತು
ಇಲ್ಲಿರುವ ಬಸ್ ನಿಲ್ದಾಣ ಅತಿ ಹಳೆಯದು. ಅನೇಕ ಹೊರಊರುಗಳಿಗೆ ಹಾಗೂ ರಾಜ್ಯದ ಒಳನಾಡಿಗೆ ಸಾರಿಗೆ ಸಂಪರ್ಕವನ್ನು ಕಲ್ಪಿಸಲಾಗಿದೆ. ರಾಜ್ಯಸರ್ಕಾರದ ಸಾರಿಗೆ ಬಸ್ಸಿನವ್ಯವಸ್ಥೆ, ಹಾಗೂ ಖಾಸಗಿ ಬಸ್ಸುಗಳೂ ಇಲ್ಲಿಂದ ಹೊರಡುತ್ತವೆ. 'ಬೆಂಗಳೂರು ಸಿಟಿ ರೈಲ್ವೆ ನಿಲ್ದಾಣ,'  ಮತ್ತು 'ಬೆಂಗಳೂರು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ,' ಗಳಿಗೆ ಇಲ್ಲಿಂದ ಬಸ್ಸು, ಹಾಗೂ ಬೇರೆ ವಾಹನಗಳ ಸಂಪರ್ಕವನ್ನು ಕಲ್ಪಿಸಲಾಗಿದೆ.

'ಕಲಾಸಿಪಾಳ್ಯಂ,'  ಗೆ ಹತ್ತಿರದಲ್ಲಿರುವ ಅತ್ಯಂತ ಮಹತ್ವದ ಸ್ಥಳಗಳು
  'ಸಿಲ್ವರ್ ಜ್ಯುಬಿಲಿ ಪಾರ್ಕ್ ರೋಡ್,'

  'ಪುಟ್ಟಣ್ಣ ಚೆಟ್ಟಿ ಟೌನ್ ಹಾಲ್,'

  'ರಾಜಾ ಸೈಕಲ್ ಮಾರ್ಟ್,'

  'ರವೀಂದ್ರ ಕಲಾಕ್ಷೇತ್ರ,'

   'ಜುಮ್ಮಾ ಮಸೀದಿ,'

   'ಕನ್ನಡ ಸಾಹಿತ್ಯ ಪರಿಷತ್ತು,'

  ' ಅವೆನ್ಯೂ ರಸ್ತೆ,'

  'ಬಳೆ ಪೇಟ್,'

  'ಚಿಕ್ ಪೇಟ್,

  'ವಾಣೀವಿಲಾಸ ಆಸ್ಪತ್ರೆ',  ಹಾಗೂ ವಾಣೀವಿಲಾಸ ದಾದಿಯರ ಪ್ರಶಿಕ್ಷಣ ಕೇಂದ್ರ,'

ವರ್ಗ : ಬೆಂಗಳೂರು
ಅಂಬಲಿಕಾ

ಅಂಬಲಿಕಾ ಎಂಬುದು ಮಹಾಭಾರತದಲ್ಲಿ ಬರುವ ಪಾತ್ರ. ಅಂಬೆ, ಅಂಬಲಿಕ (ಅಂಬಾಲಿಕ), ಅಂಬಿಕಾ ಎಂಬ ಮೂವರು ರಾಜಕುವರಿಯರ ಪೈಕಿ ಇವಳೂ ಒಬ್ಬಳು.

ಜೀವನ

ಮಹಾಭಾರತ ಭಾಗಶಃ ಕುಟುಂಬ ಮರ
ತನ್ನ ಸಹೋದರಿಯರಾದ ಅಂಬಾ ಮತ್ತು ಅಂಬಿಕಾ ಜೊತೆಗೆ , ಅಂಬಾಲಿಕಾಳನ್ನು ಭೀಷ್ಮರು ತಮ್ಮ ಸ್ವಯಂವರದಿಂದ ಬಲವಂತವಾಗಿ ಕರೆದೊಯ್ದರು , ನಂತರದವರು ಒಟ್ಟುಗೂಡಿದ ರಾಯಧನವನ್ನು ಸವಾಲು ಮಾಡಿ ಸೋಲಿಸಿದರು. ವಿಚಿತರಾವಿರ್ಯಳನ್ನು ಮದುವೆಗಾಗಿ ಅವರು ಸತ್ಯವತಿಗೆ ನೀಡಿದರು. ಅಂಬಾಲಿಕಾ ಮತ್ತು ಅವಳ ಸಹೋದರಿ ತಮ್ಮ ಗಂಡನ ಕಂಬನಿಯಲ್ಲಿ ಏಳು ವರ್ಷಗಳನ್ನು ಕಳೆದರು. ವಿಚಿತರಾವಿರಿಯಾ ಫಿಥಿಸಿಸ್, ( ಕ್ಷಯ ) ದಿಂದ ಬಳಲುತ್ತಿದ್ದರು ಮತ್ತು ರೋಗದಿಂದ ಸಾವನ್ನಪ್ಪಿದರು.

ವಿಚಿತರಾವಿರನ ಮರಣದ ನಂತರ, ಅವನ ತಾಯಿ ಸತ್ಯವತಿ ತನ್ನ ಮೊದಲ ಜನನ, ರಿಷಿ ವೇದ ವ್ಯಾಸನನ್ನು ಕರೆದಳು . ನಿಯೋಗದ ಚಾಲ್ತಿಯಲ್ಲಿರುವ ಪದ್ಧತಿಯ ಪ್ರಕಾರ ವಿಚಿತರಾವಿರಿಯ ವಿಧವೆಯ ರಾಣಿಯರ ಮೇಲೆ ತಂದೆ ಮಕ್ಕಳನ್ನು ಕೇಳಿದಳು . ವೇದ ವ್ಯಾಸವು ಹಲವಾರು ವರ್ಷಗಳ ತೀವ್ರವಾದ ಧ್ಯಾನದಿಂದ ಬಂದಿತ್ತು ಮತ್ತು ಇದರ ಪರಿಣಾಮವಾಗಿ, ಅವರು ಅತೀವವಾಗಿ ಗಮನಹರಿಸಲಿಲ್ಲ. ಅವನು ಅಂಬಿಕಾಳನ್ನು ಸಮೀಪಿಸಿದಾಗ , ಅವಳು ಭಯದಿಂದ ಕಣ್ಣು ಮುಚ್ಚಿದಳು. ಪರಿಣಾಮವಾಗಿ ಕುರುಡು ಧೃತರಾಷ್ಟ್ರ ಜನಿಸಿದರು. ಅವನು ಅಂಬಾಲಿಕಾಳನ್ನು ಸಮೀಪಿಸಿದಾಗ, ಅವಳು ಭಯದಿಂದ ಮಸುಕಾದಳು. ನಿಯೋಗದ ಫಲಿತಾಂಶವಾದ ಅವಳ ಮಗ ಪಾಂಡು ಮಸುಕಾದ ನೋಟದಿಂದ ಜನಿಸಿದನು.

ಪಾಂಡು ಅವರ ಮರಣದ ನಂತರ, ಅಂಬಾಲಿಕಾ ತನ್ನ ಅತ್ತೆ ಸತ್ಯವತಿ ಮತ್ತು ಸಹೋದರಿ ಅಂಬಿಕಾಳನ್ನು ಕಾಡಿಗೆ ಕರೆದೊಯ್ದು ಉಳಿದ ದಿನಗಳನ್ನು ಆಧ್ಯಾತ್ಮಿಕ ಹಿಮ್ಮೆಟ್ಟುವಿಕೆಯಲ್ಲಿ ಕಳೆದರು.

ಮಹಾಭಾರತದ ಪಾತ್ರಗಳು
ಮಹಾಭಾರತ
ಕಂಬಾಲ ಬೆಟ್ಟ



ಕಂಬಾಲ ಬೆಟ್ಟ
'ಕಂಬಾಲ ಹಿಲ್'

ದಕ್ಷಿಣ ಮುಂಬಯಿನಲ್ಲಿರುವ, 'ಚಿಕ್ಕ ಬೆಟ್ಟ-ಪ್ರದೇಶ'. ಅದು ಮುಂಬಯಿನಲ್ಲಿರುವ ಜಾಗವನ್ನು ಹೀಗೆ ನಮೂದಿಸಬಹುದು.

'ಕಂಬಾಲ ಹಿಲ್, ' ಇರುವ ಸ್ಥಳ ಪರಿಚಯ
'ಕಂಬಾಲ ಹಿಲ್,' ಜಿಲ್ಲೆ, ಮುಂಬಯಿನ  ದಕ್ಷಿಣ ಪಶ್ಚಿಮದಲ್ಲಿರುವ, ಅತಿ ಸಿರಿವಂತ-ಜನರ ವಾಸಸ್ಥಳ. ಅದರ ಸುತ್ತಮುತ್ತ ಕಡಲಿದೆ.   ಪೂರ್ವದಲ್ಲಿ 'ತಾರ್ ದೇವ್ ಉಪನಗರ' ವಿದೆ.  ದಕ್ಷಿಣದಲ್ಲಿ 'ಮಲಬಾರ್ ಹಿಲ್ ಉಪನಗರ',  ಹಾಗೂ ಉತ್ತರಕ್ಕೆ 'ವೊರ್ಲಿ ಉಪನಗರ'. 'ಬ್ರೀಚ್ ಕ್ಯಾಂಡಿ' ಸೈಟನ್ನು ವೀಕ್ಷಿಸಿ,  ಹೆಚ್ಚಿನ ಮಾಹಿತಿಗಳನ್ನು ಪಡೆಯಬಹುದು.

ಮುಂಬಯಿ
ಯಡಿಯೂರ್ ಟರ್ಮಿನಸ್

'ಯಡಿಯೂರ್ ಟರ್ಮಿನಸ್', ದಕ್ಷಿಣ ಬೆಂಗಳೂರಿನ 'ವೆಸ್ಟ್ ಎಂಡ್,' ಎಂದು ಹೇಳುವ, ಬಸ್ ಸ್ಟಾಂಡ್ ನ ಹಿಂದಿನ ಸ್ಟಾಪ್ ಎಂದು ಗುರುತಿಸಬಹುದು. ಈ ರಸ್ತೆಯಲ್ಲೇ 'ಶಾಂತಿ ಸಿನೆಮಾ ಥಿಯೇಟರ್,'  ಇದೆ.  'ಮಾಡೆಲ್ ಹೌಸ್ ಸ್ಟ್ರೀಟ್,' ಯಡಿಯೂರ್ ಟರ್ಮಿನಸ್   ಬದಿಯಲ್ಲಿದೆ. ನಾವು  ನಡೆದು, 'ಕೃಷ್ಣರಾವ್ ಪಾರ್ಕ್,'  ನಿಂದ ಕಕ್ಷಿಣಕ್ಕೆ ಬಂದರೆ, 'ರತ್ನವಿಲಾಸ ರಸ್ತೆ', 'ರಿಸರ್ವಾಯರ್ ರಸ್ತೆ,' ಯನಂತರ, ಇಲ್ಲಿಂದ ಮುಂದೆ, 'ಚೆನ್ನಮ್ಮನ ಕೆರೆ', 'ಏಡಿಯೂರ್ ಕೆರೆ', 'ಜಯನಗರ ಕಾಲೇಜ್,' 'ಜೆ.ಬಿ.ಎಸ್. ನರ್ಸಿಂಗ್ ಹೋಮ್', ನಂತರ 'ಶಿವರಾತ್ರೇಶ್ವರ ಸ್ಮಾಮಿಗಳ ಕಾಲೇಜ್',  ಮತ್ತು ಅಂತ್ಯದಲ್ಲಿ 'ಬನಶಂಕರಿ ಟರ್ಮಿನಸ್' ಬರುತ್ತದೆ.

'ಜಯನಗರಬಡಾವಣೆ', ಯನಂತರ 'ಯಡಿಯೂರ್ ಟರ್ಮಿನಸ್' ಕೇಂದ್ರಸ್ಥಾನವಾಯಿತು  
೧೯೭೦ ರ ಸಮಯದಲ್ಲಿ, 'ಯಡಿಯೂರ್ ಟರ್ಮಿನಸ್' ಆಗತಾನೇ ಅಸ್ತಿತ್ವಕ್ಕೆ ಬಂದಿದ್ದ, ಜಯನಗರ ಉಪನಗರದ,  ಕೊನೆಯ ಬಸ್ ನಿಲ್ದಾಣವಾಗಿತ್ತು. ಇಲ್ಲಿಂದ '೬೧- ಎ,  ಬಸ್ ಶುರುವಾಗಿ 'ಮಲ್ಲೇಶ್ವರ' ದ ವರೆಗೆ ಹೋಗುತ್ತಿತ್ತು.  ಆ ಬಸ್ಸಿನ ಮಾರ್ಗ, 'ಡಿ. ವಿ. ಜಿ' ರಸ್ತೆ, ಮುಖಾಂತರ 'ನೆಟ್ಕಲ್ಲಪ್ಪ ವೃತ್ತ', 'ಟ್ಯಾಗೋರ್ ವೃತ್ತ', 'ಜಯನಗರ ಪೋಲೀಸ್ ಸ್ಟೇಷನ್', 'ಗಾಂಧಿಬಝಾರ್', 'ಸಿಟಿಮಾರ್ಕೆಟ್'  ಗೆ ಹೋಗಿ ಅಲ್ಲಿಂದ ಮುಂದೆ ಸಾಗುತ್ತಿತ್ತು, ಸಿಟಿ ರೈಲ್ವೆ ಸ್ಟೇಷನ್ ಮತ್ತು ಕೊನೆಗೆ, ಮಲ್ಲೇಶ್ವರಂ ೧೮ ನೇ ಕ್ರಾಸ್. ಈ ಟರ್ಮಿನಸ್ ಬಳಿಯೇ 'ಮಾಜೀ ನ್ಯಾಯಾಧೀಶ ನಿವೃತ್ತ ನಿಟ್ಟೂರ್ ಶ್ರೀನಿವಾಸರಾವ್,'  ರವರ ಬಂಗಲೆ ಇದೆ. 'ಲಾಲ್ ಬಾಗ್', 'ರಾಷ್ಟ್ರೀಯ ವಿದ್ಯಾಲಯ' ಕೂಡಾ ತೀರಾ ಹತ್ತಿರ.

ಇಂಡಿಯನ್ ಇನ್ ಸ್ಟಿ ಟ್ಯೂಟ್ ಆಫ್ ವರ್ಲ್ಡ್ ಕಲ್ಚರ್,'ಕೃಷ್ಣರಾವ್ ಪಾರ್ಕ್, ನ ಎದುರಿಗೇ ಇದೆ  
ಕೃಷ್ಣರಾವ್ ಪಾರ್ಕ್ ಬಳಿಯ 'ಬಿ. ಪಿ. ವಾಡಿಯಾ ರಸ್ತೆ,' ಯಲ್ಲಿ, ಸುಪ್ರಸಿದ್ಧ, 'ಇಂಡಿಯನ್ ಇನ್ ಸ್ಟಿ ಟ್ಯೂಟ್ ಆಫ್ ವರ್ಲ್ಡ್ ಕಲ್ಚರ್,' 'ಲೈಬ್ರೆರಿ,', ಮತ್ತು, 'ಯುನೈಟೆಡ್ ಲಾಡ್ಜ್ ಆಫ್ ಥಿಯಸಾಫಿಸ್ಟ್ಸ್,'  ಇದೆ. ಪ್ರತಿ ವಾರದಲ್ಲಿಯೂ ಅತ್ಯಂತ ಪ್ರಮುಖ-ವ್ಯಕ್ತಿಗಳ, ಭಾಷಣ, ವ್ಯಾಖ್ಯಾನ, ಸಂಗೀತ ಮುಂತಾದ ಕಾರ್ಯಕ್ರಮಗಳು ಇರುತ್ತವೆ. ಅವೆಲ್ಲಾ ಉಚಿತ.

ಉಲ್ಲೇಖಗಳು

ಬೆಂಗಳೂರು
ಪೆಡ್ಡರ್ ರೋಡ್

'ಪೆಡ್ಡರ್ ರೋಡ್' ಹಳೆಯ ಹೆಸರು, ದಕ್ಷಿಣ ಮುಂಬಯಿನಗರದ  ಅತಿಧನಿಕರ ನಿವಾಸ ಸ್ಥಾನ. 'ಕಂಬಾಲ ಹಿಲ್,' ನ  ನೆರೆಹೊರೆಯ ಪ್ರದೇಶ.  'ಮಿ. ಡಬ್ಲ್ಯು, ಜಿ.ಪೆಡ್ಡರ್',  ೧೮೭೯ ರಲ್ಲಿ,  ಅಂದಿನ ಬೊಂಬಾಯಿನ  ಮ್ಯುನಿಸಿಪಲ್ ಕಮೀಶನರ್, ಆಗಿದ್ದರು.  ಬಾಂಬೆ ಸಿವಿಲ್ ಸರ್ವೀಸ್ ನಲ್ಲಿ  ೧೮೫೫-೧೮೭೯, ರ ವರೆಗಿದ್ದರು ;  ಹಾಗೂ ಅವರು ನಿವೃತ್ತರಾದನಂತರ, 'ರೆವಿನ್ಯೂ ಮತ್ತು ಕಾಮರ್ಸ್ ಡಿಪಾರ್ಟ್ಮೆಂಟ್ ನ ಸೆಕ್ರೆಟರಿ,'  ಯಾಗಿದ್ದರು.  ಆಗ ಅವರ ಹೆಸರನ್ನು ಆ ಪ್ರದೇಶದ ಮುಖ್ಯರಸ್ತೆಗೆ ಇಡಲಾಗಿತ್ತು.

’ಪದಮ್ ಹಿಲ್’, 'ಪೆಡ್ಡರ್ ರೋಡ್,'  ನಂತರ, 'ಗೋಪಾಲ್ ರಾವ್ ದೇಶ್ಮುಖ್ ರೋಡ್,' 
'ಪೆಡ್ಡರ್ ರೋಡ್' ನ ಹಿಂದಿನ ಹೆಸರು, ’ಪದಮ್ ಹಿಲ್’, ಎಂದು.  ಈಗಿನ ಹೆಸರು,  ಸಾಮಾಜಿಕ ಸುಧಾರಿಕ,  ಚಳಿವಳಿಗಾರ,ಗೋಪಾಲ್ ರಾವ್ ದೇಶ್ಮುಖ್ ರೋಡ್, ಎಂದು ಇಡಾಲಾಗಿದೆ. 'ಪೆಡ್ಡರ್ ರೋಡ್'  ಹೆಸರುವಾಸಿಯಾದ ’ಕೆಂಪ್ಸ್ ಕಾರ್ನರ್,’ ನಿಂದ  ಶುರುವಾಗಿ, ಮುಂದೆ ಸಾಗಿ, ’ಕಂಬಾಲ ಹಿಲ್,’  ನಂತರ,  ’ಮಹಾಲಕ್ಷ್ಮಿ ದೇವಸ್ಥಾನ’, ’ಹಾಜಿ ಆಲಿ’,  ವೃತ್ತಕ್ಕೆ ಸೇರಿಕೊಳ್ಳುತ್ತದೆ.  ’ಮೊದಲ ಫ್ಲೈ ಓವರ್’, ’ಹ್ಯೂಸ್ ರೋಡ್,’ ಹಾಗೂ  ’ಪೆದ್ದರ್ ರೋಡ್,’  ’ಕೆಂಪ್ಸ್ ಕಾರ್ನರ್,’  ಬಳಿ  ಸೇರಿಸುತಿತ್ತು.  ೨೦ ನೆಯ ಶತಮಾನದ ಮೊದಲಲ್ಲಿ, ’ಪಾಶ್’ ವಾಸಸ್ಥಾನವೆಂದು ಪರಿಗಣಿಸಲ್ಪಟ್ಟಿತ್ತು.  ೧೯೯೩ ರಲ್ಲಿ,  ಕೆಲವು ಫ್ಲಾಟ್ ಗಳ ಬೆಲೆ, ೧೦ ಮಿಲಿಯನ್ ರುಪಾಯಿಗಳು.

ಗೋಪಾಲ್ ರಾವ್ ದೇಶ್ಮುಖ್, 'ಇಂಡಿಯನ್ ಮೆಡಿಕಲ್ ಅಸೋಸಿಯೇಷನ್,'  ನ ಮೊದಲ ಅಧ್ಯಕ್ಷರು
'ಗೋಪಾಲ್ ರಾವ್ ದೇಶ್ಮುಖ್', 'ಇಂಡಿಯನ್ ಮೆಡಿಕಲ್ ಅಸೋಸಿಯೇಷನ್' ನ ಮೊದಲ ಅಧ್ಯಕ್ಷರು, ಮತ್ತು ಸ್ವಾತಂತ್ರ್ಯದ ನಂತರದ ಮೊದಲ ಭಾರತೀಯ ಮೇಯರ್ ಆಗಿದ್ದರು.  ಪೆಡ್ಡರ್  ರೋಡ್   ವಿಶಾಲವಾದ  ಭವ್ಯ ಮನೆಯಲ್ಲಿ ,ನಲ್ಲಿ ವಾಸವಾಗಿದ್ದರು. ಈಗ ಅಲ್ಲಿ ಬಹುಮಹಡೀಯ ಕಟ್ಟಡಗಳಳು ತಲೆಯೆತ್ತಿವೆ.  ಬೊಂಬಾಯಿನ ಒಬ್ಬ ಆದ್ಯ ನಾಗರಿಕ,   ’ಸರ್ ಜಮ್ ಶೆಟ್ ಜಿ ಕಂಗನ್,’ ಗೋಪಾಲ್ ರಾವ್ ದೇಶ್ಮುಖ್ ರವರ ಆಪ್ತ-ಗೆಳೆಯರು, ಗೋಪಾಲ್ ರಾವ್ ದೇಶ್ಮುಖ್ ರವರ ಮೊಮ್ಮಗ. ’ಡಾ. ಉದಯ್ ಡೊಕ್ರಾಸ್’  ವಿಶ್ವವಿಖ್ಯಾತ, ಲೇಖಕ, ’( Human Resource books'),ಬರೆದಿದ್ದಾರೆ. (ಈಗ ಸ್ವೀಡನ್ ನಲ್ಲಿ ವಾಸಿಸುತ್ತಿದ್ದಾರೆ)  ರೋಡ್ ಕೊನೆಗೆ, 'ಪ್ಲೈ ಓವರ್ ಬ್ರಿಡ್ಜ್ ,' ಇದೆ. ಆ ಭಾಗವನ್ನು ’ಕೆಂಪ್ಸ್ ಫ್ಲೈ ಓವರ್,’  ಎಂದು ಕರೆಯುತ್ತಿದ್ದರು. ಈಗ  "ಡಾ ಗೋಪಾಲ್ ರಾವ್ ದೇಶ್ ಮುಖ್ ಉದ್ದನ್ಪುಲ್ ,'  ಎಂದು  ಅದನ್ನು ನಾಮಕರಣಮಾಡಿದ್ದಾರೆ.

ಅತಿಹೆಚ್ಚು ವಾಹನಗಳು ಓಡುತ್ತಿದ್ದ ಜಾಗವಿದು
ಫೆಬ್ರುವರಿ, ೨೦೦೦, ರಲ್ಲಿ  'ಐ. ಐ. ಟಿ,'  ನಡೆಸಿದ ಸರ್ವೇಕ್ಷಣೆಯ ಮಾಹಿತಿಗಳ ಪ್ರಕಾರ, ಅಲ್ಲಿನ ವಾಹನಗಳ ಓಡಾಟದ ಅಧ್ಯಯನದ ಪ್ರಕಾರ, ೯೪,೦೦೦ ಗಾಡಿಗಳು ಪ್ರತಿದಿನವೂ ಆ ರಸ್ತೆಯನ್ನು ಬಳಸಿದ್ದವು. ಪ್ರತಿ ಪರಿವಾರವೂ ೨.೩ ಕಾರುಗಳ ಸ್ವಾಮಿತ್ವವನ್ನು ಹೊಂದಿದ್ದಾರೆ.

ಹೊಸಕಟ್ಟಡಗಳು ಆಗಲೇ ಬರಲು ಆರಂಭಿಸಿದವು
'ಟೈಮ್ಸ್ ಆಪ್ಜ್ ಇಂಡಿಯ ದಿನಪತ್ರಿಕೆ,' ಯಲ್ಲಿನ ಲೇಖನದ ಪ್ರಕಾರ,  ೨೦೦೬, ಹೊಸ ಕಟ್ಟಡಗಳನ್ನು ಕಟ್ಟುವ ಕಾರ್ಯವಿಧಿಗಳು ಶುರುವಾಗುತ್ತಿವೆ.  ಖರೀದಿಮಾಡುವ ಬೆಲೆ,  ೫೦,೦೦೦ ರುಪಾಯಿಗಳು (1100 USD) ಪ್ರತಿ ಚದರಡಿಗೆ.

ನಗರದ ಮಹತ್ವದ ಹೆಗ್ಗುರುತು :  
 'ಜಸ್ಲೋಕ್ ಹಾಸ್ಪಿಟಲ್,' ( ಪ್ರಾರಂಭೋತ್ಸವ ಜುಲೈ, ೬, ೧೯೭೩ ರಂದು ನೆರವೇರಿತು)
 'ಸೋಫಿಯ ಕಾಲೇಜ್,'
 'ಜಿಂದಾಲ್ ಹೌಸ್,'
 'ರಶಿಯನ್ ಕಲ್ಚರಲ್ ಸೆಂಟರ್,'

ಕೆಲವು ಪ್ರಮುಖ ನಿವಾಸಿಗಳು: 
 'ಆಶಾ ಭೌನ್ ಸ್ಲೆ,'
 'ಲತಾ ಮಂಗೇಶ್ಕರ್,'
 'ಗುರು ದತ್,'
 'ಮುರ್ಲಿ ದೇವೋರ,'
 'ಶರದ್ ಪವಾರ್,'
 'ಅಭಿಶೇಕ್ ಕಾಸ್ಲಿವಾಲ್,'

ಹೆಚ್ಚಿನ ವಿವರಗಳ ಬಗ್ಗೆ ಇನ್ನೂ ಓದಿ ನೋಡಿ : 
^ Sheppard, Samuel T. "Bombay Place Names and Street Names - An Excursion into the by-ways of the history of Bombay City"

^ "Flyover is the only solution". Indian Express. March 31, 2000. Retrieved on 2009-04-03.

^ "Braking Point". DNA. October 28, 2006. Retrieved on 2009-04-03.

^ "Mumbai flat sold for a record 73,000 rupees per square foot". Times of India. December 3, 2006. Retrieved on 2009-04-03.

ಮುಂಬಯಿ
ಅಮೇರಿಕದ ಫುಟ್‌ಬಾಲ್

ಅಮೇರಿಕದ ಫುಟ್‌ಬಾಲ್ ಕ್ರೀಡೆ, ಅಮೇರಿಕ ದೇಶ ಮತ್ತು ಕೆನಡಾಗಳಲ್ಲಿ ಸಾಮಾನ್ಯವಾಗಿ ಫುಟ್‌ಬಾಲ್ ಎಂದು ಪರಿಚಿತವಾಗಿರುವ (ಕೆನಡಾ ಕೂಡ ತನ್ನದೇ ಸ್ವಂತ ಸ್ವಲ್ಪ ವಿಭಿನ್ನವಾದ ಆವೃತ್ತಿ, ಕೆನಡಾದ ಫುಟ್‌ಬಾಲ್ ಅನ್ನು ಹೊಂದಿದೆ), ಕೌಶಲ ಮತ್ತು ಶಾರೀರಿಕ ಚಲನೆಯ ಸಂಯೋಗಕ್ಕಾಗಿ ಪರಿಚಿತವಾಗಿರುವ ಒಂದು ಸ್ಪರ್ಧಾತ್ಮಕ ತಂಡ ಆಟ (ಟೀಮ್ ಸ್ಪೋರ್ಟ್). ಚೆಂಡನ್ನು ವಿರೋಧಿ ತಂಡದ ಎಂಡ್ ಜೋನ್‌ಗೆ ಚಲಿಸಿ ಅಂಕಗಳನ್ನು ಗಳಿಸುವುದು ಈ ಕ್ರೀಡೆಯ ಉದ್ದೇಶವಾಗಿದೆ. ಚೆಂಡನ್ನು ಕೈಯಲ್ಲಿ ಹಿಡಿದು (ಒಂದು ಓಟ ಚಲನೆ "ರನಿಂಗ್ ಪ್ಲೇ") ಅಥವಾ ಅದನ್ನು ತಂಡದ ಸಹ ಆಟಗಾರನಿಗೆ ಎಸೆದು (ಒಂದು ವರ್ಗಾವಣೆ ಚಲನೆ "ಪಾಸಿಂಗ್ ಪ್ಲೇ") ಮುಂದೆ ಒಯ್ಯಬಹುದು.

ಕ್ರೀಡೆ
ಶ್ರೀರಾಮ ದೇವರ ಬೆಟ್ಟ

ಶ್ರೀರಾಮದೇವರ ಬೆಟ್ಟ ವು ಜಿಲ್ಲಾ ಕೇಂದ್ರವಾದ ರಾಮನಗರದಿಂದ ಕೇವಲ ೩ ಕಿ.ಮೀ ದೂರದಲ್ಲಿದೆ. ಬೆಂಗಳೂರಿನಿಂದ ರಾಮನಗರಕ್ಕೆ ಬರುವಾಗ, ರಾಮನಗರಕ್ಕೆ ಪ್ರವೇಶಿಸುತ್ತಿದ್ದಂತೆ ಬಲಬಾಗದಲ್ಲಿ ಶ್ರೀರಾಮದೇವರ ಬೆಟ್ಟಕ್ಕೆ ದಾರಿ ಎಂದು ಫಲಕ ಕಾಣುತ್ತದೆ ಹಾಗು ಇಲ್ಲಿ ದೇವಾಲಯದ ಬಗ್ಗೆ ಒಂದು ದೊಡ್ಡ ಕಮಾನು ನಿರ್ಮಿಸಿದ್ದಾರೆ. ಇಲ್ಲಿಂದ ೩ ಕಿ.ಮೀ ಟಾರು ರಸ್ತೆಯಲ್ಲಿ ಕ್ರಮಿಸಿದರೆ ರಾಮದೇವರ ಬೆಟ್ಟದ ಕೆಳಬಾಗ ತಲುಪಬಹುದು. ಬೆಟ್ಟದ ಮೇಲೆ ಹತ್ತಲು ಮೆಟ್ಟಿಲುಗಳ ವ್ಯವಸ್ಥೆ ಇದೆ. ರಾಮದೇವರ ಬೆಟ್ಟ ಅರಣ್ಯ ವ್ಯಾಪ್ತಿಗೆ ಬರುವ ಬೆಟ್ಟಗಳಲ್ಲಿ ಒಂದು. ಭಾರತೀಯ ಚಿತ್ರರಂಗದ ಮೈಲಿಗಲ್ಲು ಎನಿಸಿರುವ ರಮೇಶ್ ಸಿಪ್ಪಿ ನಿರ್ದೇಶನದ 'ಶೋಲೆ' ಚಿತ್ರದ ಚಿತ್ರೀಕರಣ ನಡೆದಿರುವ ರಾಮದೇವರ ಬೆಟ್ಟವನ್ನ ಇಂದಿಗೂ ಜನ ಪ್ರೀತಿಯಿಂದ ರಾಮ್‌ಘಡ್ ಎಂದೇ ಕರೆಯುತ್ತಾರೆ.

ಪಕ್ಷಿಧಾಮ
ಉದ್ದ ಕೊಕ್ಕಿನ ರಣಹದ್ದುಗಳಿಗಾಗಿಯೇ ಅರಣ್ಯ ಇಲಾಖೆ ವಿಶಿಷ್ಟವಾದ ಪಕ್ಷಿಧಾಮವನ್ನ್ನು ರಾಮನಗರದಲ್ಲಿ ಸ್ಥಾಪಿಸುತ್ತಿದೆ. ರಣಹದ್ದ್ದುಗಳಿಗಾಗಿಯೇ ನಿರ್ಮಿಸಿರುವ ಈ ವಿಶಿಷ್ಟ ತಾಣದಲ್ಲಿ ಅವುಗಳ ಲಾಲನೆ ಪಾಲನೆ ಮಾಡಲಾಗುತ್ತದೆ.ಆ ಮೂಲಕವಾದರೂ ವಿಶಿಷ್ಟ ಪ್ರಬೇಧದ ರಣಹದ್ದುಗಳ ಸಂತತಿಯನ್ನು ಹೆಚ್ಚಿಸ ಬೇಕೆಂಬುದು ಅರಣ್ಯ ಇಲಾಖೆಯ ಉದ್ದೇಶ. ರಾಮನಗರದ ರಾಮದೇವರ ಬೆಟ್ಟದಲ್ಲಿ ಪ್ರಸ್ತುತ ಕೇವಲ ೧೫೦ ಉದ್ದ ಕೊಕ್ಕಿನ ರಣಹದ್ದುಗಳು ಮಾತ್ರ ಇವೆ. ರಾಮದೇವರ ಬೆಟ್ಟದಿಂದ ೨೦ ಚದರ ಕಿ.ಮೀಗಳ ಪ್ರದೇಶ ಉದ್ದ್ದಕೊಕ್ಕಿನ ರಣಹದ್ದುಗಳ ರಕ್ಷಿತ ತಾಣವಾಗಿದೆ ಎಂದು ಅರಣ್ಯ ಇಲಾಖೆ ತಿಳಿಸಿದೆ.

ಗಳಗ್ಗಲ್ಲು ಬೆಟ್ಟ
ರಾಮನಗರ ಜಿಲ್ಲೆಯ ಕುಟಗಲ್ಲು ಬಳಿ ಇರುವ ಗಳಗ್ಗಲ್ಲು ಒಂದು ಸುಂದರವಾದ ಹೆಬ್ಬಂಡೆ . ಇದು ಸುಮಾರು ೭೦೦-೮೦೦ ಅಡಿ ಎತ್ತರವಿದೆ.

ರಾಮನಗರ ಜಿಲ್ಲೆ
ಖಬರ್ ಲಹರಿಯಾ

ಖಬರ್ ಲಹರಿಯಾ ಉತ್ತರ ಪ್ರದೇಶದಿಂದ ಪ್ರಸಾರವಾಗುವ ಒಂದು ಪತ್ರಿಕೆ.

ಗ್ರಾಮಂತರ ಪ್ರದೇಶಗಳಿಗಾಗಿ ಹಾಗೂ ಸ್ತ್ರೀಯರಿಗಾಗಿಯೇ ಮೀಸಲಾಗಿರುವ ಉತ್ತರ ಪ್ರದೇಶದ ವಾರಪತ್ರಿಕೆ. ಸುಮಾರು ೨೦,೦೦೦ ಕ್ಕೂ ಹೆಚ್ಚು ಪ್ರಸಾರವಿದೆ.  ’ಯುನೆಸ್ಕೋ ಸಾಕ್ಷರತಾ ವಿಭಾಗದ ಪ್ರಶಸ್ತಿವಿಜೇತ,' ' ಖಬರ್ ಲಹರಿಯಾ,’ ಪತ್ರಿಕೆ, ನವ-ದೆಹಲಿಯಲ್ಲೂ ತನ್ನದೇ ಆದ ಓದುಗರ ವಲಯವೊಂದನ್ನು ಸೃಷ್ಟಿಸಿಕೊಂಡಿದೆ.

ಮಹಿಳೆಯರು ’ಖಬರ್ ಲಹರಿಯಾ,’ ದ ನಿರ್ಮಾತೃಗಳು
ಉತ್ತರ ಪ್ರದೇಶದ ಗ್ರಾಮೀಣ ಭಾರತದ ಕೆಳವರ್ಗದ ಸ್ತ್ರೀಯರು, "ಖಬರ್ ಲಹರಿಯಾ," ದ ನಿರ್ಮಾತೃಗಳು. ಪತ್ರಿಕೋದ್ಯಮ ತರಬೇತಿ ಪಡೆದ ಮಹಿಳೆಯರ ಗುಂಪಿನ ಕನಸಿನ ಕುಡಿ, ಈ ಪತ್ರಿಕೆಯೆಂಬುದನ್ನು ಮರೆಯುವಂತಿಲ್ಲ.
ನವದೆಹಲಿ ಹಾಗೂ ಉತ್ತರ ಪ್ರದೇಶಗಳಲ್ಲಿ ಕಚೇರಿ ಹೊಂದಿರುವ ಲಿಂಗ ಮತ್ತು ಶಿಕ್ಷಣ ಆಧಾರಿತ, ’ ಕೇಂದ್ರ-ನಿರಂತರ್,’ ಆರಂಭಿಸಿದ ’ಖಬರ್ ಲಹರಿಯಾ,’ ಪತ್ರಿಕೆಗೆ ’ಕಿಂಗ್ ಸೆಜೊಂಗ್’ ಸಾಕ್ಷರತಾ ಪ್ರಶಸ್ತಿ,’ ಲಭಿಸಿದೆ. ಪ್ರಶಸ್ತಿಯ ಮೊತ್ತ, ೨೦ ಸಾವಿರ ಡಾಲರ್.

’ಖಬರ್ ಲಹರಿಯಾ,’ ಹೇಗೆ ಪತ್ರಿಕೋದ್ಯಮದ ದಿಶೆಯನ್ನು ನಿಯಂತ್ರಿಸುತ್ತಿದೆ
ಪತ್ರಿಕೋದ್ಯಮದ ತರಬೇತಿ ನೀಡುವುದರ ಜೊತೆಗೆ, ಬರವಣಿಗೆಯ ಕೌಶಲ್ಯಕ್ಕೆ ಪುರಸ್ಕಾರ ನೀಡುವ, ವರದಿಗಾರಿಕೆಯ ಸಾಮರ್ಥ್ಯವನ್ನು ಉತ್ತಮಗೊಳಿಸುವಲ್ಲಿ, ತಯಾರುಮಾಡುತ್ತಿದೆ. ’ಖಬರ್ ಲಹರಿಯಾ,’ ದಲ್ಲಿ, 'ಗಣ್ಯರ ಸಂದರ್ಶನ', 'ಮಾಹಿತಿ ಕಲೆಹಾಕುವಿಕೆ', 'ಸಂಪಾದನ-ಕೌಶಲ್ಯ', ವನ್ನು ಹರಿತಗೊಳಿಸುವುದು, ಮುಂತಾದವುಗಳು, ಇದರಲ್ಲಿ ಸೇರಿದೆ.

’ಖಬರ್ ಲಹರಿಯಾ,’ ಪತ್ರಿಕೆಯಲ್ಲಿ ಕಾಣಬರುವ ವರದಿಗಳು 
'ವಿಶೇಷ ವರದಿಗಳು' , 'ರಾಜಕೀಯ' , 'ಅಪರಾಧಗಳು', 'ಸಾಮಾಜಿಕ ಸಮಸ್ಯೆಗಳು', 'ಮನೋರಂಜನೆಯ ಪರಿಕರಗಳು' , ಇವೆ. ಅತಿ-ಹೆಚ್ಚು ಜನಸಂಖ್ಯೆಯನ್ನು ಹೊಂದಿದ, ಉತ್ತರ ಪ್ರದೇಶದ, ’ಚಿತ್ರಕೂಟ,’ ಮತ್ತು ’ಬಂಡಾ,’ ಜಿಲ್ಲೆಗಳ ಒಟ್ಟು ೪೦೦ ಗ್ರಾಮಗಳಿಗೆ ’ಖಬರ್ ಲಹರಿಯಾ,’ ತಲುಪುತ್ತಿದೆ.

ಬಣ್ಣಿಸುವ ರೀತಿ
’NGO ವೆಬ್ ಸೈಟ್,’ ಒದಗಿಸುವ ಮಾಹಿತಿ ಪ್ರಕಾರ, ೨೦೦೨ ರಲ್ಲಿ, ಚಿತ್ರಕೂಟದಲ್ಲಿ ಮೊದಲ ’ಖಬರ್ ಲಹರಿಯಾ,’ ಪತ್ರಿಕೆಯ ಪ್ರಕಟಣೆ ಆರಂಭವಾಯಿತು. ಮುಂದೆ ೨೦೦೬ ರಲ್ಲಿ, ಬಂಡಾ ಜಿಲ್ಲೆಯಲ್ಲಿ ಅದರ ಎರಡನೆಯ ಆವೃತ್ತಿ ಆರಂಭಗೊಂಡಿತು. ’ಬುಂದೇಲ್ ಖಂಡ್ ಓದುಗರಿಗೆ’, ಅಲ್ಲಿನ ಸ್ಥಳೀಯ ಭಾಷೆ, ’ಬುಂದೇಲಿ ಪ್ರಾಂತ ಭಾಷೆ,’ ಯಲ್ಲಿ ಪ್ರಕಟಗೊಳುತ್ತಿದೆ.

ಬಾಹ್ಯ ಸಂಪರ್ಕಗಳು
Khabar Lahariya Website
The Times of India, Lucknow edition 
Columbia Journalism Review
Nirantar

ಪತ್ರಿಕೋದ್ಯಮ
ಪತ್ರಿಕೆ
ತರಂಗ (ವಾರಪತ್ರಿಕೆ)

ತರಂಗ, ಮಣಿಪಾಲ್ ಪ್ರೆಸ್ ರವರ ಕನ್ನಡ ಸಾಪ್ತಾಹಿಕ. ಕಥೆ, ಕವನ, ವ್ಯಂಗಚಿತ್ರಗಳನ್ನೊಳಗೊಂಡ ಸಂಚಿಕೆಗಳು ಪ್ರತಿ ವಾರ ಹಲವು ಮನೆಗಳನ್ನು ಸೇರುತ್ತದೆ.

ಹೊರಗಿನ ಸಂಪರ್ಕಗಳು

 ತರಂಗ ವಾರಪತ್ರಿಕೆಯ ಅಂತರ್ಜಾಲ ತಾಣ

ಕನ್ನಡ ಪತ್ರಿಕೆಗಳು
ಕನ್ನಡ ವಾರಪತ್ರಿಕೆಗಳು
ಹರ್ಷವರ್ಧನ

ಹರ್ಷವರ್ಧನ (೫೭೦ - ೬೪೭) ಉತ್ತರ ಭಾರತವನ್ನು ಆಳಿದ ಒಬ್ಬ ಸಾಮ್ರಾಟ. ಗುಪ್ತ ಸಾಮ್ರಾಜ್ಯದ ಪತನದ ನಂತರ ಅನೇಕ ಚಿಕ್ಕ ಚಿಕ್ಕ ರಾಜ್ಯಗಳಾಗಿ ಒಡೆದಿದ್ದ ಉತ್ತರ ಭಾರತವನ್ನು ಈತ ಮತ್ತೆ ಒಂದು ಸಾಮ್ರಾಜ್ಯದ ಅಡಿಯಲ್ಲಿ ತಂದವನು. 

ಈಗಿನ ಹರ್ಷ ವರ್ಧನ್ ಕರ್ನಾಟಕದಲಿ ಜನಿಸಿದ್ದನೆ 
(13-1-2006) Instagramnalli follow ಮಾಡ್ಬೋದು thenameis_mrbeast
ಭಾರತದ ಚಕ್ರವರ್ತಿಗಳು
ಇತಿಹಾಸ